qundao/data-zh-poetry huggingface dataset:
奉送眀雅师
作者：沈辽
朝代：宋

天竺山前十亩园，老夫久种彼土缘。
草堂和尚指初禅，辩净二士立我前。
光明琉璃真金仙，修持内外常湛然。
此心不转今十年，手中一炷紫檀烟。
孤峰飞来自西天，山间花木非世妍。
彼诸佛子忘盖纒，吾知此地为敬田。
师子血乳如流泉，老夫废斥去湘川。
归来江南已华颠，邂逅道人双足纒。
历访名山不惮烦，始自赤城沧海边。
一带復济扬子川，直上钟山长榻眠。
南来不下泾溪船，步至秋浦方息肩。
将穷祖山上淮壖，庐峰胜游想翩翩。
顶上终不巢乌鸢，亦不教观谈偏圆。
公卿贵人喜相延，三尺枯木挥朱絃。
人问佛意如何弹，此曲寂寥少人传。
奉送醇老
作者：沈辽
朝代：宋

近世考吏师，谁如李荆州。斯人不可作，伊洛青松丘。江上逢故客，扬名谈旧游。蚤被北海荐，不向龙门羞。三年州从事，利刀无全牛。毁誉岂无人，春梦空悠悠。乃知云台栋，当向华岱求。潢污一尺水，岂能纵吞舟。老夫卧山野，自将麋鹿俦。虽云相见晚，笑语欣相投。旷不入州府，何由接绸缪。江南二月春，坐想颍水流。适当及瓜代，哂笑岂不优。它年青云路，六翮固已修。嵩杪有高士，为记南山幽。
奉送醇老
作者：沈辽
朝代：宋

近世考吏师，谁如李荆州。
斯人不可作，伊洛青松丘。
江上逢故客，扬名谈旧游。
蚤被北海荐，不向龙门羞。
三年州从事，利刀无全牛。
毁誉岂无人，春梦空悠悠。
乃知云台栋，当向华岱求。
潢污一尺水，岂能纵呑舟。
老夫卧山野，自将麋鹿俦。
虽云相见晚，笑语欣相投。
旷不入州府，何由接绸缪。
江南二月春，坐想颍水流。
适当及瓜代，哂笑岂不优。
它年青云路，六翮固已修。
嵩杪有髙士，为记南山幽。
奉送马令归长沙
作者：沈辽
朝代：宋

腰间新佩临桂章，归着綵衣拜髙堂。
鸿雁知时自翔翥，骅骝得路方腾骧。
正烦絃歌治疲俗，仰看干羽来降王。
憔悴山间老迁客，不能相送出潇湘。
奉送马令归长沙
作者：沈辽
朝代：宋

腰间新佩临桂章，归著綵衣拜高堂。鸿雁知时自翔翥，骅骝得路方腾骧。正烦弦歌治疲俗，仰看干羽来降王。憔悴山间老迁客，不能相送出潇湘。
奉酬伯昌志国所示古调
作者：沈辽
朝代：宋

余景避世讙，栖迟在丘壑。
公子引车骑，相访南山崿。
长离舞员嵩，同为九皐鹤。
晚节虽殊途，彷佛当年乐。
间关幽鸟咔，凌乱余花落。
春风岂有意，羣生自回薄。
夙昔钦二妙，联函得佳作。
顾予非季子，何足闻古乐。
葩华玩洒藻，银鈎窥雅愽。
故知霄鸿意，不为尘埃铄。
吾蚤拙世用，投老更衰索。
惭无锦绣叚，何由报金错。
奉酬伯昌志国所示古调
作者：沈辽
朝代：宋

馀景避世欢，栖迟在丘壑。公子引车骑，相访南山崿。长离舞员嵩，同为九皋鹤。晚节虽殊途，彷佛当年乐。间关幽鸟哢，凌乱馀花落。春风岂有意，群生自回薄。夙昔钦二妙，联函得佳作。顾予非季子，何足闻古乐。葩华玩洒藻，银钩窥雅博。故知霄鸿意，不为尘埃铄。吾蚤拙世用，投老更衰索。惭无锦绣段，何由报金错。
奉酬巴陵令
作者：沈辽
朝代：宋

身世不相若，孤卧南山云。忽枉故人问，乃是巴陵君。君治最潇洒，洞庭天下闻。高材有馀暇，壮观谁能群。子贱不弹琴，河阳自工文。大轴写丽句，琼华袭兰薰。赠我岂无意，我衰何足云。三复不知报，怅望长江濆。
奉酬巴陵令
作者：沈辽
朝代：宋

身世不相若，孤卧南山云。
忽枉故人问，乃是巴陵君。
君治最潇洒，洞庭天下闻。
髙材有余暇，壮观谁能羣。
子贱不弹琴，河阳自工文。
大轴写丽句，琼华袭兰薫。
赠我岂无意，我衰何足云。
三復不知报，怅望长江濆。
奉酬杨圣咨
作者：沈辽
朝代：宋
体裁：七言律诗

霜林不障北山青，淮北江南一画屏。草舍久无年少梦，故人犹记咏归亭。当时皖皖同朝露，不计星星向暮龄。千里相望一驩笑，北风浩浩水泠泠。
奉酬舜文即次元韵
作者：沈辽
朝代：宋

我生无庸如断络，已分老死填沟壑。
不能掉舌强附会，何暇论经更穿凿。
莱芜甑敝欲生尘，玉川婢粗常赤脚。
世间要涂不易骤，身外名缰谁可缚。
本无道义轻王公，亦不悲伤念流落。
水乡夏半不厌热，绕舍新篁尚含箨。
讼庭鈎距非吾事，吏案烦苛都可却。
农民渐使安甽亩，和气终须蠲疹瘼。
子羽不肯过我室，悬榻何妨卧西阁。
年来多病亦废饮，墙下度泥委杯酌。
旧学迂疏不适时，譬如石田何可穫。
欲捕大鹏逐岭峤，终不劳心事弋缴。
行当归扫乌峰下，试炼金鼎长生药。
奉酬舜文即次元韵
作者：沈辽
朝代：宋

我生无庸如断络，已分老死填沟壑。不能掉舌强附会，何暇论经更穿凿。莱芜甑敝欲生尘，玉川婢粗常赤脚。世间要涂不易骤，身外名缰谁可缚。本无道义轻王公，亦不悲伤念流落。水乡夏半不厌热，绕舍新篁尚含箨。讼庭钩距非吾事，吏案烦苛都可却。农民渐使安圳亩，和气终须蠲疹瘼。子羽不肯过我室，悬榻何妨卧西阁。年来多病亦废饮，墙下度泥委杯酌。旧学迂疏不适时，譬如石田何可穫。欲捕大鹏逐岭峤，终不劳心事弋缴。行当归扫乌峰下，试鍊金鼎长生药。
奉酬通叟社日
作者：沈辽
朝代：宋
体裁：古风

秋入潇湘拍江水，夷人社会秋声喜。山城寂寞无人行，白醪赤鲜追闾里。穷客闭门食无鱼，虽有士子半屠沽。与君俱为投荒客，落日怊怅临城隅。
奉陪颖叔和觉师
作者：沈辽
朝代：宋

畴昔欲求法，初参沩印禅。已知物外趣，顿谢区中缘。不学兰那行，终归兜率天。即心如有證，何暇问方圆。
奉陪颖叔和觉师
作者：沈辽
朝代：宋

畴昔欲求法，初参沩印禅。
已知物外趣，顿谢区中缘。
不学兰那行，终归兜率天。
即心如有证，何暇问方圆。
奉陪颖叔赋吐绶鸟
作者：沈辽
朝代：宋

佛舍有珍羽，垂颔袐文绶。对客辄复吐，粲粲如絺绣。其吐岂适然，乃在喜惧间。已吐亦复收，仓卒一瞬还。绿玉耸角毛，褐羽殊斓斑。方其振舞时，意气艳且闲。吾欲语阿师，不如放深山。稻粱使自得，不复劳深关。
奉陪颖叔赋吐绶鸟
作者：沈辽
朝代：宋

佛舍有珍羽，垂颔袐文绶。
对客辄復吐，粲粲如絺绣。
其吐岂适然，乃在喜惧间。
已吐亦復收，仓卒一瞬还。
绿玉耸角毛，褐羽殊斓斑。
方其振舞时，意气艶且闲。
吾欲语阿师，不如放深山。
稻粱使自得，不復劳深关。
奉陪颖叔赋锁院牡丹
作者：沈辽
朝代：宋

昔年曾到洛城中，玉椀金盘深浅红。行上荆溪溪畔寺，愧将白发对东风。
奉陪颖叔赋锁院牡丹
作者：沈辽
朝代：宋

昔年曾到洛城中，玉椀金盘深浅红。
行上荆溪溪畔寺，愧将白髪对东风。
奉陪颖叔赋锁院牡丹
作者：沈辽
朝代：宋
体裁：七言绝句

昔年曾到洛城中，玉碗金盘深浅红。行上荆溪溪畔寺，愧将白发对东风。
婆娑亭
作者：沈辽
朝代：宋

老不为白发，老态自婆娑。风力日已铄，流光能几何。悯悯去世网，蘧蘧寄岩阿。无令后生笑，隐几学商那。
婆娑亭
作者：沈辽
朝代：宋

老不为白髪，老态自婆娑。
风力日已铄，流光能几何。
悯悯去世网，蘧蘧寄岩阿。
无令后生笑，隐几学商那。
婵娟亭
作者：沈辽
朝代：宋

天边新月一弦生，堂上美人肢体轻。何似君家庭下竹，孤风高节照人清。
婵娟亭
作者：沈辽
朝代：宋

天边新月一絃生，堂上美人肢体轻。
何似君家庭下竹，孤风髙节照人清。
子固挽词
作者：沈辽
朝代：宋

江左老儒宗，鸿名五纪中。晚方参法从，久已冠群公。纕服始去位，仙丹浩无功。古人称不朽，终不愧轲雄。典学蚤名世，绪馀为史师。刚严终不倚，亮直欲谁欺。疾恶太阿刃，立言黄绢辞。平生游旧意，流涕向丰碑。
子固挽词·其一
作者：沈辽
朝代：宋

江左老儒宗，鸿名五纪中。
晚方参法从，久已冠羣公。
纕服始去位，仙丹浩无功。
古人称不朽，终不愧轲雄。
子固挽词·其一
作者：沈辽
朝代：宋

江左老儒宗，鸿名五纪中。晚方参法从，久已冠群公。纕服始去位，仙丹浩无功。古人称不朽，终不愧轲雄。
子固挽词·其二
作者：沈辽
朝代：宋

典学蚤名世，绪余为史师。
刚严终不倚，亮直欲谁欺。
疾恶太阿刃，立言黄绢辞。
平生游旧意，流涕向丰碑。
子固挽词·其二
作者：沈辽
朝代：宋

典学蚤名世，绪馀为史师。刚严终不倚，亮直欲谁欺。疾恶太阿刃，立言黄绢辞。平生游旧意，流涕向丰碑。
宝云丛翠亭
作者：沈辽
朝代：宋

羣山驾肩东南倾，平湖照眼正中明。
上人置亭倚绝巘，宝云拂树当前楹。
春阳未彻地先暖，秋景欲下风已清。
衰才不足道佳景，聊书丛翠为其名。
宝云丛翠亭
作者：沈辽
朝代：宋

群山驾肩东南倾，平湖照眼正中明。上人置亭倚绝巘，宝云拂树当前楹。春阳未彻地先暖，秋景欲下风已清。衰才不足道佳景，聊书丛翠为其名。
宴集
作者：沈辽
朝代：宋

袢暑久拘欝，欣然对秋光。
薄具招友朋，相与娱中堂。
清觞味虽薄，果蓏具青黄。
尤爱檐间竹，风来响琳琅。
正赖文举贤，坐客乃其常。
相欢意气间，髙韵信轩昂。
宴集
作者：沈辽
朝代：宋

袢暑久拘郁，欣然对秋光。薄具招友朋，相与娱中堂。清觞味虽薄，果蓏具青黄。尤爱檐间竹，风来响琳琅。正赖文举贤，坐客乃其常。相欢意气间，高韵信轩昂。
宴集
作者：沈辽
朝代：宋
体裁：古风

袢暑久拘郁，訢然对秋光。薄具招友朋，相与娱中堂。清觞味虽薄，果蓏具青黄。尤爱檐间竹，风来响琳琅。正赖文举贤，坐客乃其常。相欢意气间，高韵信轩昂。
宿浯溪
作者：沈辽
朝代：宋

孤蓬冲雨出湘西，欲向崖间寄一栖。天外月华如有意，故来相伴宿浯溪。
宿浯溪
作者：沈辽
朝代：宋

孤蓬衝雨出湘西，欲向崕间寄一栖。
天外月华如有意，故来相伴宿浯溪。
寄南屏师
作者：沈辽
朝代：宋

庭柳日衰落，已听暮蝉吟。吾州西郭外，谁感故人心。卧病观元化，悠悠信难谌。不为物所迁，固知幽趣深。情来念不浅，道丧理亦沉。相望五千里，江汉水涔涔。神游不可到，短梦安能寻。不如东归翼，华发满瑶簪。
寄南屏师
作者：沈辽
朝代：宋

庭柳日衰落，已听暮蝉吟。
吾州西郭外，谁感故人心。
卧病观元化，悠悠信难谌。
不为物所迁，固知幽趣深。
情来念不浅，道丧理亦沉。
相望五千里，江汉水涔涔。
神游不可到，短梦安能寻。
不如东归翼，华髪满瑶簪。
寄博古
作者：沈辽
朝代：宋
体裁：七言绝句

齐山落景覆青溪，溪上幽人半病羸。曾作潇湘江上客，水风山月合相知。
寄四明神智师
作者：沈辽
朝代：宋

甬水楼头看尽山，南城寺裏扣禅关。
老师多事犹相记，千里驰书慰病孱。
寄四明神智师
作者：沈辽
朝代：宋

甬水楼头看尽山，南城寺里扣禅关。老师多事犹相记，千里驰书慰病孱。
寄处善不动庵
作者：沈辽
朝代：宋
体裁：七言绝句

莫笑当年梅子真，区区吏事走风尘。风尘自是南昌事，谁识庵中不动人。
寄崇德大师
作者：沈辽
朝代：宋
体裁：七言绝句

沧波眇眇太湖边，引领西风为怅然。已会老师忘世事，阿兰那行即真禅。
寄庆复允中
作者：沈辽
朝代：宋

木叶飘萧已半殷，试临高处望君山。野田缭绕来时路，画舸逍遥数日闲。坐想故人应见忆，如今秃发不胜斑。两州相望无千里，莫惜新篇断往还。
寄庆復允中
作者：沈辽
朝代：宋

木叶飘萧已半殷，试临髙处望君山。
野田缭绕来时路，画舸逍遥数日闲。
坐想故人应见忆，如今秃髪不胜斑。
两州相望无千里，莫惜新篇断往还。
寄才仲
作者：沈辽
朝代：宋

陶令在彭泽，放怀天壤间。横江三百里，往往向庐山。多寻简寂醉，时访远公闲。不复顾吏迹，世人指为顽。公子负文华，少年成青纶。风流不屑俗，为邑得星湾。节节香炉峰，据案见苍颜。何劳事舟楫，缓步可跻攀。形骸付物外，勿使人事关。岩壑高世人，有谁偕往还。新篇定盈轴，佳句不可删。南风傥乘寄，诚足慰衰孱。
寄才仲
作者：沈辽
朝代：宋

陶令在彭泽，放怀天壤间。
横江三百里，往往向庐山。
多寻简寂醉，时访远公闲。
不復顾吏迹，世人指为顽。
公子负文华，少年成青纶。
风流不屑俗，为邑得星湾。
节节香炉峰，据案见苍颜。
何劳事舟楫，缓步可跻攀。
形骸付物外，勿使人事关。
岩壑髙世人，有谁偕往还。
新篇定盈轴，佳句不可删。
南风傥乘寄，诚足慰衰孱。
寄文翁
作者：沈辽
朝代：宋

白兔观边仙路长，华林修竹到南庄。比邻鸡犬易过屋，适意琴书动满床。目断鹡鸰分汉节，心随鸿雁极天潢。欲移画舸遥相访，正恐田家五月忙。
寄文翁
作者：沈辽
朝代：宋

白兔观边仙路长，华林修竹到南庄。
比邻鸡犬易过屋，适意琴书动满床。
目断鹡鸰分汉节，心随鸿鴈极天潢。
欲移画舸遥相访，正恐田家五月忙。
寄昭庆阇黎
作者：沈辽
朝代：宋
体裁：古风

二年客江汉，不知春与秋。东来望吴越，历记昔时游。萧山江水西，万屋白云迷。地势既洒落，家家临水堤。中有一大士，法与天台齐。至行通神明，多果无阶梯。吾昔屡入室，遂能离筌蹄。谁言似金粟，真已谢荆溪。悯悯强冠带，悠悠恨乖暌。仍作赵魏行，何年造幽栖。临风一问讯，深已愧提撕。
寄老石
作者：沈辽
朝代：宋

老不在发白，此态渐自迫。唯老不在我，寄老山前石。朝来石上坐，云气湿衣襞。夜就石上眠，月影照岩壁。何为市南老，一欢复一戚。啧啧恨身老，更以身为役。人言老且死，老死何足惜。昔人有至言，人命在一息。
寄老石
作者：沈辽
朝代：宋

老不在髪白，此态渐自迫。
唯老不在我，寄老山前石。
朝来石上坐，云气湿衣襞。
夜就石上眠，月影照岩壁。
何为市南老，一欢復一戚。
啧啧恨身老，更以身为役。
人言老且死，老死何足惜。
昔人有至言，人命在一息。
寄赠伊先生
作者：沈辽
朝代：宋

在昔齐光禄，招余访仙宫。崇岩九叠峻，行望庵前松。下马过星坛，超然挹孤风。华冠映绀发，谈笑想鸿濛。饮之青菁饭，喻以朝元功。顾余方羁束，焉能谢人中。闇黮七八岁，日月何匆匆。吾非久寐客，不烦一言攻。己知弃宠辱，安能为世庸。还丹何时就，白云弄秋空。相望江湖上，杳杳复蒙蒙。
寄赠伊先生
作者：沈辽
朝代：宋

在昔齐光禄，招余访仙宫。
崇岩九迭峻，行望庵前松。
下马过星坛，超然挹孤风。
华冠映绀髪，谈笑想鸿蒙。
饮之青菁饭，喻以朝元功。
顾余方羁束，焉能谢人中。
闇黮七八岁，日月何匆匆。
吾非久寐客，不烦一言攻。
己知弃宠辱，安能为世庸。
还丹何时就，白云弄秋空。
相望江湖上，杳杳復蒙蒙。
寄赠舒州徐处士
作者：沈辽
朝代：宋

昔爱灊川游，青林覆幽石。道人携手行，萧然名山客。谁知堕世路，譬如羁飞翮。林皋未脱去，纷纷头欲白。轻负皇人经，犹怀稚川策。幸已弃韦带，远谢功名迹。聊希闭关士，正苦身为役。别来二千日，还丹应有获。毋忘绛囊赠，使我升仙籍。将酬金镮脆，青绫三万尺。
寄赠舒州徐处士
作者：沈辽
朝代：宋

昔爱灊川游，青林覆幽石。
道人携手行，萧然名山客。
谁知堕世路，譬如羁飞翮。
林皋未脱去，纷纷头欲白。
轻负皇人经，犹怀稚川策。
幸已弃韦带，远谢功名迹。
聊希闭关士，正苦身为役。
别来二千日，还丹应有获。
毋忘绛囊赠，使我昇仙籍。
将酬金镮脆，青绫三万尺。
寄道辅
作者：沈辽
朝代：宋

髯弟南来白发垂，襄阳夫子最相知。仓惶河外元戎客，冷落江南夜半棋。云外渺瀰帆信隔，秋山重叠驿书迟。何缘得与君相会，共醉山前白玉卮。
寄道辅
作者：沈辽
朝代：宋

髯弟南来白髪垂，襄阳夫子最相知。
仓惶河外元戎客，冷落江南夜半棋。
云外渺瀰帆信隔，秋山重迭驿书迟。
何缘得与君相会，共醉山前白玉巵。
寄金山禅师
作者：沈辽
朝代：宋
体裁：七言绝句

秋来清血洒潇湘，遥望东流带夕阳。为过金山沾法力，便随潮水入钱塘。
寄陆九
作者：沈辽
朝代：宋

贺老湖边春水生，野阳浮动北风轻。天边重斗歌筦响，鉴里綵舟金翠明。大抵盛时须著意，要知吾辈未忘情。君如彦道能怀帽，便逐轻帆作此行。
寄陆九
作者：沈辽
朝代：宋

贺老湖边春水生，野阳浮动北风轻。
天边重斗歌筦响，鑑裏綵舟金翠明。
大抵盛时须着意，要知吾辈未忘情。
君如彦道能怀帽，便逐轻帆作此行。
寄雅上人
作者：沈辽
朝代：宋
体裁：七言绝句

幽乐轩前春欲归，红葩绿萼斗芳菲。一杯新酹邀谁饮，石首鱼鲜赤蟹肥。
寄题僧荣妙胜斋
作者：沈辽
朝代：宋

婉婉江记室，故庐在西陵。畴昔文雅地，何年钟梵兴。越江下朝海，门前绀波腾。苍茫梦笔事，谁似画桥称。世道久蒙昧，至人绝勾绳。名存谁有实，身往复奚凭。万生着动静，其初匪云应。纷然竞其趣，自知远真乘。上人学智者，高谈信能承。知以妙为胜，新题敞相仍。色相不足誇，是境方清澄。行期授记诲，为我比然灯。
寄题僧荣妙胜斋
作者：沈辽
朝代：宋

婉婉江记室，故庐在西陵。
畴昔文雅地，何年钟梵兴。
越江下朝海，门前绀波腾。
苍茫梦笔事，谁似画桥称。
世道久蒙昧，至人绝勾绳。
名存谁有实，身往復奚凭。
万生着动静，其初匪云应。
纷然竞其趣，自知远真乘。
上人学智者，髙谈信能承。
知以妙为胜，新题敞相仍。
色相不足夸，是境方清澄。
行期授记诲，为我比然灯。
寄题聱隅冢亭
作者：沈辽
朝代：宋
体裁：古风

不识聱隅生，斯人亦豪怪。挟书海上来，轩昂轶前辈。何为老穷阨，独与当时背。宠禄出一时，此书终不废。客死江都馆，骸骨埋荒秽。幸会田使君，开茔北门外。浮屠清旷地，马鬣森松桧。百年一抔土，谁当论穷泰。
寄题谭氏需亭
作者：沈辽
朝代：宋

谭子作需亭，佳客同宴乐。
宴乐乃余事，文华相博约。
散帙列经史，所游尽通博。
挥毫断新义，诸生困穿凿。
中厨具烹饪，髙怀肆杯杓。
遥想大论时，纷纷麈毛落。
春风豁幽郁，秋日延林薄。
人生乐名教，安在甘寂寞。
相期一穷达，岂止为脾臄。
穷达乃在天，得时即鸣跃。
在昔郑司农，处身固穷索。
飨客颇丰侈，水陆荐金错。
其后李北海，髙材冠台阁。
摛文示时彦，万金资一酌。
遗风不在是，斯名岂苟作。
泥沙何足道，正当为善谑。
子云老嗜酒，行当蹑芒屫。
为君说难字，犹能中一喙。
寄题谭氏需亭
作者：沈辽
朝代：宋

谭子作需亭，佳客同宴乐。宴乐乃馀事，文华相博约。散帙列经史，所游尽通博。挥毫断新义，诸生困穿凿。中厨具烹饪，高怀肆杯杓。遥想大论时，纷纷麈毛落。春风豁幽郁，秋日延林薄。人生乐名教，安在甘寂寞。相期一穷达，岂止为脾臄。穷达乃在天，得时即鸣跃。在昔郑司农，处身固穷索。飨客颇丰侈，水陆荐金错。其后李北海，高材冠台阁。摛文示时彦，万金资一酌。遗风不在是，斯名岂苟作。泥沙何足道，正当为善谑。子云老嗜酒，行当蹑芒屩。为君说难字，犹能中一喙。
寄题野翁无闷堂
作者：沈辽
朝代：宋

余不衣冠故吾里，上下三吴一溪水。
方山峨峨出清泚，野翁卜筑当山趾。
春气来自杨桞始，不待葩华着桃李。
莲生半卷未猒眼，已在红蕖明镜裏。
秋风瑟瑟最先至，千里苍烟接山起。
车声马足不得到，无闷主人方隐几。
想见野翁形气古，少年词华奋瓌玮。
春秋八十尚不倦，一篇一咏无余晷。
有材无用古所嘆，知命不忧方可喜。
神完貌固得所养，从来轩冕如糠粃。
嗟余跋疐亦可鄙，老向江南治蓬藟。
隐身齐山绝人迹，独与白云同作止。
白云无心归故山，故山自与野翁闲。
聊上南冈一引领，落日已在桑榆间。
寄题野翁无闷堂
作者：沈辽
朝代：宋

馀不衣冠故吾里，上下三吴一溪水。方山峨峨出清泚，野翁卜筑当山趾。春气来自杨柳始，不待葩华著桃李。莲生半卷未厌眼，已在红蕖明镜里。秋风瑟瑟最先至，千里苍烟接山起。车声马足不得到，无闷主人方隐几。想见野翁形气古，少年词华奋瑰玮。春秋八十尚不倦，一篇一咏无馀晷。有材无用古所叹，知命不忧方可喜。神完貌固得所养，从来轩冕如糠秕。嗟余跋疐亦可鄙，老向江南治蓬藟。隐身齐山绝人迹，独与白云同作止。白云无心归故山，故山自与野翁闲。聊上南冈一引领，落日已在桑榆间。
寒山
作者：沈辽
朝代：宋

黄牛岩下水弯弯，葛帔篮舆自往还。不是湘累莫相问，祗应枯瘁似寒山。
寒山
作者：沈辽
朝代：宋

黄牛岩下水弯弯，葛帔篮舆自往还。
不是湘纍莫相问，祗应枯瘁似寒山。
将去钱塘望乌峰有感
作者：沈辽
朝代：宋

海燕谢故巢，明年复来栖。游人去故里，飘飘困东西。三年岂云远，往往遂乖睽。犹如水中木，那得有定稽。青山为无聊，野水含悽悽。人生百年乐，中复失故蹊。悲歌夜半清，收泪不可啼。深愧社中翁，生死守一溪。无荣安得辱，万事皆可齐。吾性乐幽闲，未遂亲锄犁。为约平生游，终不为世迷。箕颍有夙心，老将守田畦。
将去钱塘望乌峰有感
作者：沈辽
朝代：宋

海燕谢故巢，明年復来栖。
游人去故里，飘飘困东西。
三年岂云远，往往遂乖睽。
犹如水中木，那得有定稽。
青山为无聊，野水含悽悽。
人生百年乐，中復失故蹊。
悲歌夜半清，收涙不可啼。
深愧社中翁，生死守一溪。
无荣安得辱，万事皆可齐。
吾性乐幽闲，未遂亲锄犁。
为约平生游，终不为世迷。
箕颍有夙心，老将守田畦。
将行寄蒋三
作者：沈辽
朝代：宋
体裁：七言绝句

春风迎我到荆溪，行看秋成忆故畦。乘兴去来何可恨，为君引领隔湖西。
将行泊潇江
作者：沈辽
朝代：宋
体裁：七言绝句

悯悯久同巢幕燕，翩翩今作北归鸿。湘山潇水愁无度，更泊孤舟夜雨中。
居云巢
作者：沈辽
朝代：宋

我昔泛归艇，逍遥下湘川。
愿言觌开士，为我断攀缘。
不识达摩老，谁将言句传。
幽林得邂逅，故步空嚣然。
迩来齐山下，乃在青溪边。
一径虽甚微，松竹上参天。
白云本无迹，作巢类乌鸢。
上下绝人籁，由来在山颠。
朝炊一盂饭，夕寄一榻眠。
委羸岂无事，亦爇炉中烟。
久已净诸业，自然忘盖纒。
此身与此世，影响寄余年。
时有佳客至，相与傲林泉。
客去后孤坐，隐隐风中絃。
居云巢
作者：沈辽
朝代：宋

我昔泛归艇，逍遥下湘川。愿言觌开士，为我断攀缘。不识达摩老，谁将言句传。幽林得邂逅，故步空嚣然。迩来齐山下，乃在青溪边。一径虽甚微，松竹上参天。白云本无迹，作巢类乌鸢。上下绝人籁，由来在山颠。朝炊一盂饭，夕寄一榻眠。委羸岂无事，亦爇炉中烟。久已净诸业，自然忘盖缠。此身与此世，影响寄馀年。时有佳客至，相与傲林泉。客去后孤坐，隐隐风中弦。
屈平
作者：沈辽
朝代：宋
体裁：古风

屈平已放逐，行吟成九歌。孤心抱幽恨，君王将若何。才调固洒落，胡为情虑多。哀哀抚长铗，轧轧感女萝。彼已不我待，吾将怀彼那。空令汨罗水，予客泣清波。
山上
作者：沈辽
朝代：宋

山上桃花红欲烧，山间病老苦无聊。古人有时亦好饮，已醉复醒真似劳。谁能忘情学枯木，不如隐几看猿猱。攀援上下岂无意，新林落日风？？。
山上
作者：沈辽
朝代：宋
体裁：七言律诗

山上桃花红欲烧，山间病老苦无聊。古人有时亦好饮，已醉复醒真似劳。谁能忘情学枯木，不如隐几看猿猱。攀援上下岂无意，新林落日风��。
山上
作者：沈辽
朝代：宋

山上桃花红欲烧，山间病老苦无聊。
古人有时亦好饮，已醉復醒真似劳。
谁能忘情学枯木，不如隐几看猿猱。
攀援上下岂无意，新林落日风{风噪}{风噪}。
山中
作者：沈辽
朝代：宋

朝游白云裏，夕憩长松边。
俯视世间人，但见万井烟。
流转非一日，正如水潺湲。
吾方欲髙步，嘉遁休中年。
山中
作者：沈辽
朝代：宋

朝游白云里，夕憩长松边。俯视世间人，但见万井烟。流转非一日，正如水潺湲。吾方欲高步，嘉遁休中年。
山西
作者：沈辽
朝代：宋
体裁：七言绝句

山西谁家桃李树，半是少年行乐处。去年花谢今年开，惟有人生不如故。
峡山寺
作者：沈辽
朝代：宋
体裁：七言绝句

峡山山下古招提，丛木犹藏半泐碑。正自会昌多难后，至今龙象绕山悲。
崇山
作者：沈辽
朝代：宋

少小讽二典，已知崇山遥。朅来澧川溪，乃更识岧峣。始咏皇国盛，土宇包前朝。荒徼抚民社，置官颁教条。顿惊羁旅迹，舟车任飘飘。中吴五千里，冲涉信已辽。使人重增念，郁结自无聊。何当奋归棹，江汉水迢迢。
崇山
作者：沈辽
朝代：宋

少小讽二典，已知崇山遥。
朅来澧川溪，乃更识岧嶤。
始咏皇国盛，土宇包前朝。
荒徼抚民社，置官颁教条。
顿惊羁旅迹，舟车任飘飘。
中吴五千里，衝涉信已辽。
使人重增念，郁结自无聊。
何当奋归棹，江汉水迢迢。
左史洞
作者：沈辽
朝代：宋

万古齐山石，谁开左史洞。
左史今何在，苍崖本不动。
履崄下重壑，幽深鬼神总。
石门绝世路，久为尘泥拥。
青天十亩地，巑岏如覆瓮。
琬琰凿屋壁，烟霞列梁栋。
崕间不死药，必非近时种。
人去境常在，境与人为重。
欲观畴昔意，幽禽发清咔。
吾方寄渊寂，无碍亦无纵。
手自翦荆棘，结茆当石空。
长与麋鹿游，不復人间梦。
左史洞
作者：沈辽
朝代：宋

万古齐山石，谁开左史洞。左史今何在，苍崖本不动。履崄下重壑，幽深鬼神总。石门绝世路，久为尘泥拥。青天十亩地，巑岏如覆瓮。琬琰凿屋壁，烟霞列梁栋。崖间不死药，必非近时种。人去境常在，境与人为重。欲观畴昔意，幽禽发清哢。吾方寄渊寂，无碍亦无纵。手自剪荆棘，结茆当石空。长与麋鹿游，不复人间梦。
平生
作者：沈辽
朝代：宋

平生爱闲今幸闲，投老爱山今住山。不复区区同眩事，正当渺渺出人间。
平生
作者：沈辽
朝代：宋

平生爱闲今幸闲，投老爱山今住山。
不復区区同眩事，正当渺渺出人间。
庞公
作者：沈辽
朝代：宋

襄阳庞公少检束，白头女冠亦不秃。
世所奔趋我独弃，我已有余彼不足。
鹿门有月树下行，江汉无风舟上宿。
不识当时捕鱼客，但爱长康画金粟。
金粟杜口不復言，庞公为人不夸俗。
东西有人问老夫，但道明灯照茆屋。
庭下
作者：沈辽
朝代：宋
体裁：七言绝句

庭下乱生春草花，夭红不称野人家。漫开漫落无人折，留得孤根数寸槎。
庭下菊
作者：沈辽
朝代：宋
体裁：古风

夷天九月尾，秋气殊未肃。病士蒙葛衣，正如庭下菊。忆昔移菊初，夏暑方烦溽。瘴山旱无雨，憔悴兹不足。安得望茅茨，窃自譬松竹。神仙久视药，孤根寄穷谷。
庭柏
作者：沈辽
朝代：宋

郁郁庭下柏，何年移此栽。虽然失地性，本自凌云材。不复鸾凤集，空馀鸟雀来。谁为许长史，拔宅去尘埃。
庭柏
作者：沈辽
朝代：宋

郁郁庭下柏，何年移此栽。
虽然失地性，本自凌云材。
不復鸾凤集，空余鸟雀来。
谁为许长史，拔宅去尘埃。
开北山望白石烂
作者：沈辽
朝代：宋
体裁：古风

欲寻白石烂，故开北山路。所向虽似殊，吾真得孤屿。容与水上云，娑罗月中树。胜意已自适，何必方舟渡。
开窗
作者：沈辽
朝代：宋

斋居病纡郁，况复当梅霖。凿开小窗明，坐对佳树阴。翠微映书帙，凉气生衣襟。岂惟豁心目，聊可发幽吟。
开窗
作者：沈辽
朝代：宋

斋居病纡郁，况復当梅霖。
凿开小窗明，坐对佳树阴。
翠微映书帙，凉气生衣襟。
岂惟豁心目，聊可发幽吟。
张公洞下
作者：沈辽
朝代：宋

道人升天久不回，至今洞门向北开。当时仙仗人不识，白云缭绕山间来。闯然初望烧香台，百步九折多苍苔。仙官委蛇剑佩肃，霓旌羽盖光漼漼。鹤驭欲下风作媒，雪猿白凤势欲颓。嵌岩石乳谁敢饮，洞下风水声如雷。龙车遥遥断消息，数百年来化为石。六朝人物丘墓坏，白骨尽为泥土蚀。吾昔已炼九华丹，欣寻二洞穷幽寂。稚川方求句漏令，长史亦赖旌阳力。手种青精期可择，未能脱去空羁靮。篮舆往来不惮勤，搔首山前发斑白。
张公洞下
作者：沈辽
朝代：宋

道人升天久不迴，至今洞门向北开。
当时仙仗人不识，白云缭绕山间来。
闯然初望烧香台，百步九折多苍苔。
仙官委蛇剑佩肃，霓旌羽盖光漼漼。
鹤驭欲下风作媒，雪猿白凤势欲颓。
嵌岩石乳谁敢饮，洞下风水声如雷。
龙车遥遥断消息，数百年来化为石。
六朝人物丘墓坏，白骨尽为泥土蚀。
吾昔已炼九华丹，欣寻二洞穷幽寂。
稚川方求句漏令，长史亦赖旌阳力。
手种青精期可择，未能脱去空羁靮。
篮舆往来不惮勤，搔首山前髪斑白。
復作过商翁墓·其一
作者：沈辽
朝代：宋
体裁：七言律诗

当年不佩封侯印，后世谁寻堕泪碑。定远将军岂夸勇，关南常侍最能诗。故人不解传遗事，五岭犹能识信旗。墓下寂寥无鼓角，秋风独向白杨悲。
復作过商翁墓·其三
作者：沈辽
朝代：宋

同预杨公国士知，延陵应得我题碑。
人间已悟黄粱梦，泉下谁寻古剑诗。
邕管已闻图像祭，广源无復纳降旗。
水禽山鸟无人意，独解飞鸣不解悲。
復作过商翁墓·其二
作者：沈辽
朝代：宋

平生气业许谁知，官制应崇九尺碑。
已为朝廷恢远略，不应江汉独无诗。
交牙石锁先偏阵，野烧光开后队旗。
老妇尫残谁主奠，从来伯道使人悲。
復作过商翁墓·其四
作者：沈辽
朝代：宋
体裁：七言律诗

苍头已作归来曲，不信全生庾氏碑。疑有史官争立传，终无嗣子与闻诗。后房已闭千金妓，私庙空收五采旗。闻说诏书优赠典，孤魂应结九泉悲。
復和·其一
作者：沈辽
朝代：宋

老师善言法，何者名为禅。
不復着言句，应当离事缘。
挹水何有用，攀云谁望天。
欲知证心要，为我示偏圆。
復和·其二
作者：沈辽
朝代：宋
体裁：五言律诗

耆窟清谈妙，少林方坐禅。于世诚大事，投机非小缘。休公祗弹指，□老呼苍天。子能分半座，为画相光圆。
德相惠新茶复次前韵奉谢
作者：沈辽
朝代：宋

暑雨闇穷山，道滑不可蹑。隐几念投老，葛衣坐摇箑。林端使者至，乃得德相帖。佳惠致新茗，远来自闽笈。吾闻北苑胜，不与群山接。山下几千家，以此为生业。新阳一日至，东风方猎猎。百草尚勾甲，灵芽已先捷。所采仅毛发，厥工巧烹燮。甘泉列盎釜，炽炭浩旁叠。修竹为之规，黄金为之梜。形摹各臻妙，制作易妥帖。至尊所虚伫，守臣方惕慑。其上为虬龙，蜿蜒奋鳞鬣。稍降乃交凤，文翼相盘跕。函封趣北道，驿使互防挟。四方老金玉，拟议谁敢辄。屹屹健士儋，飘飘迅溪艓。谷雨不及润，权门已盈箧。带？体正方，葵华角仍擪。始传盛王郑，后来止游叶。大为权势迫，小或盗贼劫。其间起斗夺，亦数冒刑槢。南夷出重购，不惮浮海楫。北虏比尤好，喜笑开胡睫。岂不产邛蜀，岂不生楚叶。厥品乃大戾，固难一理摄。朱门厌酒肉，辩士厉舌颊。儒生备夜诵，农夫困朝馌。禅翁过工煮，老获空腹喋。绮席梦腾腾，玉山头嶪嶪。无馀乃尚可，非此意不厌。一泛舌已润，载啜心更惬。不惟豁神观，亦足畅烦惵。清泠生肺肝，爽快胜抓镊。孰不恃薏苡，伏波烦谤嗫。孰不饮醇酎，伯仁忧腐胁。祖逖敦雅尚，鸿渐未博涉。君谟号精鉴，才翁亦相躐。玉川七椀兴，令人解颐靥。奇章两串赐，遗芳在图谍。余昔喜宾客，为世困书牒。轻重必酬酢，往来烦蹻蹀。自从窜夷裔，所藏多败浥。亦幸衰老年，数病脾气怯。弃置在高阁，魂梦昏多魇。拘病出湘汉，馀生若蝉蝶。希夷有幽卧，刀剑销铓铗。一榻就空旷，百骸得和协。久已废翰墨，况复道游侠。有味养元和，无物累吾嗋。临风欲占谢，遥企山西惵。
德相惠新茶复次前韵奉谢
作者：沈辽
朝代：宋
体裁：古风

暑雨闇穷山，道滑不可蹑。隐几念投老，葛衣坐摇箑。林端使者至，乃得德相帖。佳惠致新茗，远来自闽笈。吾闻北苑胜，不与群山接。山下几千家，以此为生业。新阳一日至，东风方猎猎。百草尚勾甲，灵芽已先捷。所采仅毛发，厥工巧烹燮。甘泉列盎釜，炽炭浩旁叠。修竹为之规，黄金为之梜。形摹各臻妙，制作易妥帖。至尊所虚伫，守臣方惕慑。其上为虬龙，蜿蜒奋鳞鬣。稍降乃交凤，文翼相盘跕。函封趣北道，驿使互防挟。四方老金玉，拟议谁敢辄。屹屹健士儋，飘飘迅溪艓。谷雨不及润，权门已盈箧。带�体正方，葵华角仍擪。始传盛王郑，后来止游叶。大为权势迫，小或盗贼劫。其间起斗夺，亦数冒刑槢。南夷出重购，不惮浮海楫。北虏比尤好，喜笑开胡睫。岂不产邛蜀，岂不生楚叶。厥品乃大戾，固难一理摄。朱门厌酒肉，辩士厉舌颊。儒生备夜诵，农夫困朝馌。禅翁过工煮，老获空腹喋。绮席梦腾腾，玉山头嶪嶪。无馀乃尚可，非此意不厌。一泛舌已润，载啜心更惬。不惟豁神观，亦足畅烦惵。清泠生肺肝，爽快胜抓镊。孰不恃薏苡，伏波烦谤嗫。孰不饮醇酎，伯仁忧腐胁。祖逖敦雅尚，鸿渐未博涉。君谟号精鉴，才翁亦相躐。玉川七碗兴，令人解颐靥。奇章两串赐，遗芳在图谍。余昔喜宾客，为世困书牒。轻重必酬酢，往来烦蹻蹀。自从窜夷裔，所藏多败浥。亦幸衰老年，数病脾气怯。弃置在高阁，魂梦昏多魇。拘病出湘汉，馀生若蝉蝶。希夷有幽卧，刀剑销铓铗。一榻就空旷，百骸得和协。久已废翰墨，况复道游侠。有味养元和，无物累吾嗋。临风欲占谢，遥企山西惵。
德相惠新茶復次前韵奉谢
作者：沈辽
朝代：宋

暑雨闇穷山，道滑不可蹑。
隐几念投老，葛衣坐揺箑。
林端使者至，乃得德相帖。
佳惠致新茗，远来自闽笈。
吾闻北苑胜，不与羣山接。
山下几千家，以此为生业。
新阳一日至，东风方猎猎。
百草尚勾甲，灵芽已先捷。
所采仅毛髪，厥工巧烹燮。
甘泉列盎釜，炽炭浩旁迭。
修竹为之规，黄金为之梜。
形摹各臻妙，制作易妥帖。
至尊所虚伫，守臣方惕慑。
其上为虬龙，蜿蜒奋鳞鬛。
稍降乃交鳯，文翼相盘跕。
函封趣北道，驿使互防挟。
四方老金玉，拟议谁敢輙。
屹屹健士儋，飘飘迅溪艓。
谷雨不及润，权门已盈箧。
带𩊓体正方，葵华角仍擪。
始传盛王郑，后来止游叶。
大为权势迫，小或盗贼刼。
其间起斗夺，亦数冒刑槢。
南夷出重购，不惮浮海楫。
北虏比尤好，喜笑开胡睫。
岂不产邛蜀，岂不生楚叶。
厥品乃大戾，固难一理摄。
朱门厌酒肉，辩士厉舌颊。
儒生备夜诵，农夫困朝馌。
禅翁过工煮，老获空腹喋。
绮席梦腾腾，玉山头嶪嶪。
无余乃尚可，非此意不厌。
一泛舌已润，载啜心更惬。
不惟豁神观，亦足畅烦惵。
清泠生肺肝，爽快胜抓镊。
孰不恃薏苡，伏波烦谤嗫。
孰不饮醇酎，伯仁忧腐胁。
祖逖敦雅尚，鸿渐未愽涉。
君谟号精鉴，才翁亦相躐。
玉川七椀兴，令人解颐靥。
奇章两串赐，遗芳在图谍。
余昔喜宾客，为世困书牒。
轻重必酬酢，往来烦蹻蹀。
自从窜夷裔，所藏多败浥。
亦幸衰老年，数病脾气怯。
弃置在髙阁，魂梦昏多魇。
拘病出湘汉，余生若蝉蝶。
希夷有幽卧，刀剑销铓铗。
一榻就空旷，百骸得和协。
久已废翰墨，况復道游侠。
有味养元和，无物累吾嗋。
临风欲占谢，遥企山西惵。
德相所示论书聊复戏酬
作者：沈辽
朝代：宋

野舍老馀生，雅尚今已惬。不逃世忧患，馀事寄巾蹀。行寻青山转，坐对青山叠。欲随白云去，傥与幽人接。盘桓太清洞，怅望长江艓。昔时古锦囊，今还白羽箑。不复叔夜煅，真得孙登摄。九华一枯藜，青溪一孤楫。得丧苟自达，死生安足惵。朱颜久不驻，白发何为镊。群物自流转，吾生寄天燮。德相屡相过，老夫宁足蹑。由来废井水，不如长剑铗。往往论书法，轩轩两目睫。中郎石经在，元常表军捷。汉魏多传人，至宋有遗帖。唐室初最盛，渐衰自中叶。欧虞缅谁嗣，颜柳何足躐。篆籀昔难工，草圣谁敢辄。巨山作散隶，雄古掀龙鬣。贞观喜飞白，凌厉腾春蝶。岂特豁神观，直可祛鬼魇。古人有所寓，天性难必协。所志有小大，其材有勇怯。或惮懦文雅，或轩昂豪侠。或转战鞍马，或驱驰弋猎。或发于止谏，或得于讼牒。或奋夺床陛，或造成械槢。或为神所追，或自执所劫。或醉以贾祸，或诈以行谍。或习于娱乐，或劳于呿嗋。有灿如文锦，有劲如金梜。有倚如戈锋，有点如山嶪。有驶或如波，有媚或如靥。或腾如烟霏，或落如鸟跕。渊妙欲飞动，拙恶愧偏擪。当寝或不寐，当昼亦忘馌。有誉终甚微，或毁则群嗫。为功有不至，考古安能厌。十年幸能就，万金毫岂浥。金玉敷卷轴，龙蛇閟箱笈。是惟小夫技，宁当丈夫业。譬如论唐虞，何曾道郇叶。如君负高识，于此何足挟。一战虽未霸，遐心岂即怗。朝廷方洽熙，四夷皆远慑。坐复洮河地，直捣幽燕胁。朝夕奏奇功，群儒争鼓箧。太平任文治，战血何烦喋。道德以为宇，威武以为堞。岂比叔孙生，杂用随何颊。吾衰何可道，不死同原涉。
德相所示论书聊復戏酬
作者：沈辽
朝代：宋

野舍老余生，雅尚今已惬。
不逃世忧患，余事寄巾蹀。
行寻青山转，坐对青山迭。
欲随白云去，傥与幽人接。
盘桓太清洞，怅望长江艓。
昔时古锦嚢，今还白羽箑。
不復叔夜煅，真得孙登摄。
九华一枯藜，青溪一孤楫。
得丧苟自达，死生安足惵。
朱颜久不驻，白髪何为镊。
羣物自流转，吾生寄天燮。
德相屡相过，老夫宁足蹑。
由来废井水，不如长剑铗。
往往论书法，轩轩两目睫。
中郎石经在，元常表军捷。
汉魏多传人，至宋有遗帖。
唐室初最盛，渐衰自中叶。
欧虞缅谁嗣，颜桞何足躐。
篆籕昔难工，草圣谁敢輙。
巨山作散隶，雄古掀龙鬛。
贞观喜飞白，凌厉腾春蝶。
岂特豁神观，直可祛鬼魇。
古人有所寓，天性难必协。
所志有小大，其材有勇怯。
或惮懦文雅，或轩昂豪侠。
或转战鞍马，或驱驰弋猎。
或发于止谏，或得于讼牒。
或奋夺床陛，或造成械槢。
或为神所追，或自执所劫。
或醉以贾祸，或诈以行谍。
或习于娱乐，或劳于呿嗋。
有灿如文锦，有劲如金梜。
有倚如戈锋，有点如山嶪。
有驶或如波，有媚或如靥。
或腾如烟霏，或落如鸟跕。
渊妙欲飞动，拙恶愧偏擪。
当寝或不寐，当昼亦忘馌。
有誉终甚微，或毁则羣嗫。
为功有不至，考古安能厌。
十年幸能就，万金毫岂浥。
金玉敷卷轴，龙蛇閟箱笈。
是惟小夫技，宁当丈夫业。
譬如论唐虞，何曾道郇叶。
如君负髙识，于此何足挟。
一战虽未霸，遐心岂即怗。
朝廷方洽熙，四夷皆远慑。
坐復洮河地，直捣幽燕胁。
朝夕奏奇功，羣儒争鼓箧。
太平任文治，战血何烦喋。
道德以为宇，威武以为堞。
岂比叔孙生，杂用随何颊。
吾衰何可道，不死同原涉。
德相送荆公三诗用元韵戏为之
作者：沈辽
朝代：宋

幽居卧山间，不与世相接。
余生委蒲柳，滞想遗空劫。
德相蚤相亲，顾我情未厌。
数枉南堤步，更引青溪艓。
相见亦何事，坐对羣峰迭。
春阳始萌动，烟岚森剑铗。
亷纤数日雨，万里浮尘浥。
赤白未残花，修秾半敷叶。
行招老僧语，遥瞩东田馌。
穷崖历可造，峻流谁敢涉。
衰龄易生倦，幽岩就调摄。
德相知我惫，双眸困垂睫。
髙咏楚公作，欲引维摩箑。
初闻未甚解，静听疑可猎。
有如太华峰，跛躄岂易蹑。
不知泛沧海，何力施舟楫。
遥窥土山胜，昔乃文靖业。
二公虽异时，名德远相躐。
山川若有待，风物增悲惵。
未知蔡侯履，孰与支郎蹀。
胜游可概见，笔力方峨嶪。
更纾别后情，琅琅铺简牒。
倡髙必和寡，排比安且帖。
箫竽合古律，宫商自谐协。
世人所钦慕，有口空嚅嗫。
东床坦腹士，左右参经笈。
为赋奕棋句，璆琳吐胸胁。
锵然不可闭，由来知健捷。
谓如伯升勇，扬兵开宛叶。
岂比文信君，无谋丧张靥。
致死在必胜，甘言方示怯。
尾章示戒训，足以传芳谍。
后生知自励，何必棰楚挟。
正如嚼冰雪，清冷快牙颊。
我昔造公室，公方任调燮。
辱枉渊明赠，今犹秘巾箧。
当时隳官去，终身欣废跕。
冠带遂已捐，头脑深埋擪。
肯羡冥冥鸿，安知栩栩蝶。
心清久无梦，神固安知魇。
少小锐文史，老大心更慑。
是古岂余心，非今宁我惬。
况復论翰墨，尔来那可辄。
不识浑脱舞，何愧张颠帖。
所居飬鹅鴈，菰蒲观啑喋。
亦有藜藿畦，粗充匕与梜。
孰知名可贵，安用禄为槢。
无求岂有沮，不动谁能嗋。
汝坚百万众，淮濆空雉堞。
陵阳丈五坟，朱云本轻侠。
百年竟何往，终当封马鬛。
何必怅霜毛，更向窗前镊。
德相送荆公三诗用元韵戏为之
作者：沈辽
朝代：宋

幽居卧山间，不与世相接。馀生委蒲柳，滞想遗空劫。德相蚤相亲，顾我情未厌。数枉南堤步，更引青溪艓。相见亦何事，坐对群峰叠。春阳始萌动，烟岚森剑铗。廉纤数日雨，万里浮尘浥。赤白未残花，修秾半敷叶。行招老僧语，遥瞩东田馌。穷崖历可造，峻流谁敢涉。衰龄易生倦，幽岩就调摄。德相知我惫，双眸困垂睫。高咏楚公作，欲引维摩箑。初闻未甚解，静听疑可猎。有如太华峰，跛躄岂易蹑。不知泛沧海，何力施舟楫。遥窥土山胜，昔乃文靖业。二公虽异时，名德远相躐。山川若有待，风物增悲惵。未知蔡侯履，孰与支郎蹀。胜游可概见，笔力方峨嶪。更纾别后情，琅琅铺简牒。倡高必和寡，排比安且帖。箫竽合古律，宫商自谐协。世人所钦慕，有口空嚅嗫。东床坦腹士，左右参经笈。为赋奕棋句，璆琳吐胸胁。锵然不可闭，由来知健捷。谓如伯升勇，扬兵开宛叶。岂比文信君，无谋丧张靥。致死在必胜，甘言方示怯。尾章示戒训，足以传芳谍。后生知自励，何必棰楚挟。正如嚼冰雪，清冷快牙颊。我昔造公室，公方任调燮。辱枉渊明赠，今犹秘巾箧。当时隳官去，终身欣废跕。冠带遂已捐，头脑深埋擪。肯羡冥冥鸿，安知栩栩蝶。心清久无梦，神固安知魇。少小锐文史，老大心更慑。是古岂余心，非今宁我惬。况复论翰墨，尔来那可辄。不识浑脱舞，何愧张颠帖。所居养鹅雁，菰蒲观啑喋。亦有藜藿畦，粗充匕与梜。孰知名可贵，安用禄为槢。无求岂有沮，不动谁能嗋。汝坚百万众，淮濆空雉堞。陵阳丈五坟，朱云本轻侠。百年竟何往，终当封马鬣。何必怅霜毛，更向窗前镊。
怨思
作者：沈辽
朝代：宋

幽人有幽怨，其意岂为秋。西风多感伤，乃尔增百忧。辗转长夜枕，徘徊千尺楼。浮生能几时，年华亦易遒。傥非拳拳志，谅复何所求。天道或难平，此理可信不。
怨思
作者：沈辽
朝代：宋

幽人有幽怨，其意岂为秋。
西风多感伤，乃尔增百忧。
辗转长夜枕，徘徊千尺楼。
浮生能几时，年华亦易遒。
傥非拳拳志，谅復何所求。
天道或难平，此理可信不。
惠聚上方
作者：沈辽
朝代：宋

卧病甬东久，偶寻吴会游。
不知陶令意，乃与身为讐。
恤隐岂不美，更恐增人愁。
黾勉有余暇，强来访林丘。
此地多山石，鸟道与云浮。
松筠郁回合，四顾皆良畴。
仆本山野人，聊此谢羁愁。
从容日已夕，归意良悠悠。
惠聚上方
作者：沈辽
朝代：宋

卧病甬东久，偶寻吴会游。不知陶令意，乃与身为雠。恤隐岂不美，更恐增人愁。黾勉有馀暇，强来访林丘。此地多山石，鸟道与云浮。松筠郁回合，四顾皆良畴。仆本山野人，聊此谢羁愁。从容日已夕，归意良悠悠。
愚溪
作者：沈辽
朝代：宋

愚溪水中多圆石，水边竹树山如壁。夫子幽栖十二年，至今使人长叹息。
愚溪
作者：沈辽
朝代：宋

愚溪水中多圆石，水边竹树山如壁。
夫子幽栖十二年，至今使人长嘆息。
愚溪
作者：沈辽
朝代：宋

榜舟下潇江，泛泛入愚溪。昔人不复见，秋草空萋萋。委蛇望僧园，云屋倦攀跻。林高日气薄，磔磔鸣山鸡。倒景相吐吞，清明合致犁。昔人怅投裔，感事多悲悽。北邙一抔土，荣辱方今齐。人生无百年，外物安可迷。溪水泻石间，喧喧如鼓鼙。了无人世想，粗可休天倪。吾亦被黯黮，东山饱蒿藜。二年已数至，屐齿连山溪。行亦归三吴，孤猿安故栖。它年若有梦，邂逅识江西。
愚溪
作者：沈辽
朝代：宋

榜舟下潇江，泛泛入愚溪。
昔人不復见，秋草空萋萋。
委蛇望僧园，云屋倦攀跻。
林髙日气薄，磔磔鸣山鸡。
倒景相吐呑，清明合致犂。
昔人怅投裔，感事多悲悽。
北邙一抔土，荣辱方今齐。
人生无百年，外物安可迷。
溪水泻石间，喧喧如鼓鼙。
了无人世想，粗可休天倪。
吾亦被黯黮，东山饱蒿藜。
二年已数至，屐齿连山溪。
行亦归三吴，孤猿安故栖。
它年若有梦，邂逅识江西。
感怀
作者：沈辽
朝代：宋

秋气已憀慄，况乃阴雨多。颜色不衰谢，唯有庭前莎。幽窗坐读书，讽古空长哦。多谢高世人，辩口如县河。干旋白日光，何用鲁阳戈。念我无术进，忧愁将奈何。
感怀
作者：沈辽
朝代：宋

秋气已憀栗，况乃阴雨多。
颜色不衰谢，唯有庭前莎。
幽窗坐读书，讽古空长哦。
多谢髙世人，辩口如县河。
干旋白日光，何用鲁阳戈。
念我无术进，忧愁将奈何。
感昔游
作者：沈辽
朝代：宋
体裁：古风

江南二月春水生，不如春草满山青。江南故人半不在，不如春水似有情。三年放逐三湘客，今日归来头欲白。欲寻旧游心更懒，青山闭门长寂寂。
戏呈庆復乞画
作者：沈辽
朝代：宋
体裁：古风

鸷鸟宁有种，诗书多不传。岂期猛厉气，专美鹰与鹯。有客画鸦鹘，古纸含秋烟。羽毛被玄甲，爪角森戈鋋。想见太公望，桓桓统中权。何如鄞中尉，侧目谁敢前。吾方病拘郁，逍遥溪水边。赏此神骏物，霜风相孤骞。从公乞妙墨，小斋伴衰孱。何以报雅况，作诗致拳拳。
戏赠伯泓供备
作者：沈辽
朝代：宋

公子好乐惟好琴，初传一曲费千金。其声微妙出世外，若听无闻古与今。乌孙琵琶止四弦，濮上箜篌人不传。西湖圆月笼修烟，一杯绿酒为陶然。
戏赠伯泓供备
作者：沈辽
朝代：宋

公子好乐惟好琴，初传一曲费千金。
其声微妙出世外，若听无闻古与今。
乌孙琵琶止四絃，濮上箜篌人不传。
西湖圆月笼修烟，一杯绿酒为陶然。
戏赠石堵二师
作者：沈辽
朝代：宋

青山古木隐禅扃，一炷清香数卷经。
却笑担嚢南北客，强寻言语学无生。
戏赠石堵二师
作者：沈辽
朝代：宋

青山古木隐禅扃，一炷清香数卷经。却笑担囊南北客，强寻言语学无生。
戏赠莘叟明之
作者：沈辽
朝代：宋
体裁：古风

仲子绝不出，留侯数相顾。二客虽不同，所知均一趣。仲子屏世故，翛然掩蓬户。留侯喜奕棋，清欢寄玄悟。
承示会稽大资政公思归篇輙次元韵
作者：沈辽
朝代：宋

进退不辱古已稀，能如二疏盖有数。
中间已辞五鼎食，今年欲洁一身去。
引身欲去强辞老，东部聊復颁寛诏。
人间万事如一梦，何人颠倒真可笑。
红梅夜发新春枝，黄堂晏坐赋思归。
已知无心更无碍，青山历历孤云飞。
承示会稽大资政公思归篇辄次元韵
作者：沈辽
朝代：宋

进退不辱古已稀，能如二疏盖有数。中间已辞五鼎食，今年欲洁一身去。引身欲去强辞老，东部聊复颁宽诏。人间万事如一梦，何人颠倒真可笑。红梅夜发新春枝，黄堂晏坐赋思归。已知无心更无碍，青山历历孤云飞。
招静之
作者：沈辽
朝代：宋
体裁：七言绝句

浙西夫子蚤相陪，解印新从海上来。借得溪边五亩宅，与君共酌任公台。
散郎亭
作者：沈辽
朝代：宋

法华寺上散郎亭，老树苍崕如有情。
欢戚已随时事去，代间秪有古人名。
散郎亭
作者：沈辽
朝代：宋

法华寺上散郎亭，老树苍崖如有情。欢戚已随时事去，代间秪有古人名。
新作小屏
作者：沈辽
朝代：宋

少年喜读书，偃仰在方床。不知昼日劳，常爱秋夜长。炯炯户牖明，翳翳灯烛光。我乐自有趣，骅骝步康庄。道学贵深思，千古浩无方。投机践圣域，所戒怠且狂。常鄙小人儒，不能志轩昂。蹈袭已陈语，何为浪皇皇。尔来四十岁，鬓发已如霜。回首念畴昔，此意殊未忘。曲屏倚方枕，可以寄彷徉。诲言示稚子，朝夕当此强。
新作小屏
作者：沈辽
朝代：宋

少年喜读书，偃仰在方床。
不知昼日劳，常爱秋夜长。
炯炯户牖明，翳翳灯烛光。
我乐自有趣，骅骝步康庄。
道学贵深思，千古浩无方。
投机践圣域，所戒怠且狂。
常鄙小人儒，不能志轩昂。
蹈袭已陈语，何为浪皇皇。
尔来四十岁，鬓髪已如霜。
回首念畴昔，此意殊未忘。
曲屏倚方枕，可以寄彷徉。
诲言示稚子，朝夕当此强。
方池
作者：沈辽
朝代：宋
体裁：七言绝句

森森古木荫方池，池上秋来一夕知。坠叶沉波青彻底，倚栏无事看鱼嬉。
无柱亭
作者：沈辽
朝代：宋
体裁：古风

结茅在何处，为屋岂无柱。山前巉岩石，四方适中度。谁知屋下人，其心亦无柱。悠然寄此间，自得无生路。
无生
作者：沈辽
朝代：宋

昔别江南去，三湘多烟雾。今从三湘归，江南正如故。不须下照水，还惊我非汝。白发如秋蓬，已得无生路。
无生
作者：沈辽
朝代：宋

昔别江南去，三湘多烟雾。
今从三湘归，江南正如故。
不须下照水，还惊我非汝。
白髪如秋蓬，已得无生路。
日落
作者：沈辽
朝代：宋
体裁：七言绝句

日落沙头山已昏，饥乌投暝下前村。谁云野客无多事，步出林间自掩门。
日道
作者：沈辽
朝代：宋

日道纒南復纒北，蓬户长开少人迹。
三噫七哀非我意，我身乃是投荒客。
日道
作者：沈辽
朝代：宋

日道缠南复缠北，蓬户长开少人迹。三噫七哀非我意，我身乃是投荒客。
昆山
作者：沈辽
朝代：宋

昆崙山在玉关西，此地还疑暗有嵠。
玉石不分殊可惜，背临斜日望虹霓。
昆山
作者：沈辽
朝代：宋

昆崙山在玉关西，此地还疑暗有溪。玉石不分殊可惜，背临斜日望虹霓。
春日中和堂
作者：沈辽
朝代：宋

春风何处来，婉婉不暂停。芳林二三月，赤白斗敷荣。我念造化始，有谁主其平。天地不相干，世人强经营。阳光肆燠沐，幽禽弄和声。春风迎我笑，宛转入轩楹。虽非少年客，感事岂忘情。拂拭久悬榻，开帘敞高明。衰病无可乐，聊兹寄平生。彭殇付一梦，吾已能逃名。
春日中和堂
作者：沈辽
朝代：宋

春风何处来，婉婉不暂停。
芳林二三月，赤白斗敷荣。
我念造化始，有谁主其平。
天地不相干，世人强经营。
阳光肆燠沐，幽禽弄和声。
春风迎我笑，宛转入轩楹。
虽非少年客，感事岂忘情。
拂拭久悬榻，开帘敞髙明。
衰病无可乐，聊兹寄平生。
彭殇付一梦，吾已能逃名。
春日二绝
作者：沈辽
朝代：宋

壁下茶铛久不黔，更无白眼与人嫌。春来老困还多睡，时有狂风入破帘。寂寂山间谁与言，闷搔短发向香烟。死灰朽木君知否，不似胡人面壁禅。
春日二绝·其一
作者：沈辽
朝代：宋
体裁：七言绝句

壁下茶铛久不黔，更无白眼与人嫌。春来老困还多睡，时有狂风入破帘。
春日二绝·其二
作者：沈辽
朝代：宋

寂寂山间谁与言，闷搔短发向香烟。死灰朽木君知否，不似胡人面壁禅。
春日二绝·其二
作者：沈辽
朝代：宋

寂寂山间谁与言，闷搔短髪向香烟。
死灰朽木君知否，不似胡人面壁禅。
春日行
作者：沈辽
朝代：宋

宫梅扑地白毡班，细柳结烟金缕繁。春华年年来不已，人生七十半衰残。少时豪放犹不敌，何况羁栖落荆蛮。囊中琵琶金凤闲，古曲情深属谁弹。病目矇矇对荒山，东风有意为掩关。弃置万事一梦还，江湖水生愁夜寒。
春日行
作者：沈辽
朝代：宋

宫梅扑地白毡班，细柳结烟金缕繁。
春华年年来不已，人生七十半衰残。
少时豪放犹不敌，何况羁栖落荆蛮。
囊中琵琶金凤闲，古曲情深属谁弹。
病目蒙蒙对荒山，东风有意为掩关。
弃置万事一梦还，江湖水生愁夜寒。
春晚偶题
作者：沈辽
朝代：宋
体裁：七言绝句

幸有陶公五株柳，不恋河阳千树花。数日东风吹欲尽，小轩寂寂日西斜。
春林
作者：沈辽
朝代：宋
体裁：古风

春林日已繁，隔我遥山青。下帘成幽卧，野鸟鸣嘤嘤。鸟鸣有时息，春林亦衰寂。生物自环转，何心翻戚戚。
春霖
作者：沈辽
朝代：宋
体裁：古风

春霖漫不已，杨柳一何衰。江国多晏寒，微晹来亦迟。岂不念向荣，惜逐秋风悲。植物固如此，劳生何可为。谁将区中境，遥与青松期。匆匆从古然，滞念良可遗。
昭君操
作者：沈辽
朝代：宋

王昭君，汉宫女。汉宫女，嫁配虏。生如桃李花，皖皖托朝露。春风一摧折，零落在泥土。君王委心事匈奴，不知匈奴在何处。黄门扶我上车去，遥望汉宫隔烟雾。十年帘下学画眉，不知还为蛾眉误。当时恩怨或易忘，今日悲愁那可诉。梦中往往作歌舞，满目异类谁与语。但见惊风吹尘沙，岂识春还复秋暮。山林强鬼向夜哭，夜夜毡车宿荒戍。胡人从来不照镜，但见白发垂霜缕。念知此意终不传，独自援琴弹作谱。弹作谱，寄与汉宫人，一曲未终泪如雨。
昭君操
作者：沈辽
朝代：宋

王昭君，汉宫女。
汉宫女，嫁配虏。
生如桃李花，皖皖託朝露。
春风一摧折，零落在泥土。
君王委心事匈奴，不知匈奴在何处。
黄门扶我上车去，遥望汉宫隔烟雾。
十年帘下学画眉，不知还为蛾眉误。
当时恩怨或易忘，今日悲愁那可诉。
梦中往往作歌舞，满目异类谁与语。
但见惊风吹尘沙，岂识春还復秋暮。
山林强鬼向夜哭，夜夜氊车宿荒戍。
胡人从来不照镜，但见白髪垂霜缕。
念知此意终不传，独自援琴弹作谱。
弹作谱，寄与汉宫人，一曲未终泪如雨。
晋室
作者：沈辽
朝代：宋

晋室昔中圯，正人多戮死。
加害宁无辞，惟其不徇己。
朝室有难置，山林或能已。
谁云清议在，美玉不全毁。
旷达余所嘉，数欲玩遗史。
抚卷辄增感，终夕那復理。
晋室
作者：沈辽
朝代：宋

晋室昔中圯，正人多戮死。加害宁无辞，惟其不徇己。朝室有难置，山林或能已。谁云清议在，美玉不全燬。旷达余所嘉，数欲玩遗史。抚卷辄增感，终夕那复理。
景星观
作者：沈辽
朝代：宋
体裁：古风

南津古观已半摧，老松千尺黄蒲开。礼斗层坛故基在，真人一去终不来。终不来兮往何许，朝瀛洲兮莫玄圃。应笑营营世上人，转手已为泉下土。
暂来
作者：沈辽
朝代：宋
体裁：七言绝句

重入都城谁与邻，暂来还去不知春。繁华年少莫相笑，身是无为闲道人。
暑雨二首
作者：沈辽
朝代：宋

暑湿卧南窗，将夕暴雨作。绿树暗濛濛，流泉鸣凿凿。黔突苟幸足，心静本无乐。夜半长风号，江流应更恶。委蛇白水来，恍若烟中素。始惊孤渚失，已转前山去。清光照白壁，悍势冲云树。吾欲棹轻舟，正畏惊湍怒。
暑雨二首·其一
作者：沈辽
朝代：宋

暑湿卧南窗，将夕暴雨作。绿树暗濛濛，流泉鸣凿凿。黔突苟幸足，心静本无乐。夜半长风号，江流应更恶。
暑雨二首·其一
作者：沈辽
朝代：宋

暑湿卧南窗，将夕暴雨作。
绿树暗蒙蒙，流泉鸣凿凿。
黔突苟幸足，心静本无乐。
夜半长风号，江流应更恶。
暑雨二首·其二
作者：沈辽
朝代：宋

委蛇白水来，恍若烟中素。始惊孤渚失，已转前山去。清光照白壁，悍势冲云树。吾欲棹轻舟，正畏惊湍怒。
暑雨二首·其二
作者：沈辽
朝代：宋

委蛇白水来，恍若烟中素。
始惊孤渚失，已转前山去。
清光照白壁，悍势衝云树。
吾欲棹轻舟，正畏惊湍怒。
有感
作者：沈辽
朝代：宋

我身如断蓬，我性如孤鹤。飘摇寄林野，不复人间乐。岂如鸡与犬，朱门肆依托。虽沐稻粱恩，安能远嫌薄。理或不在我，幽怀放寥廓。人生能几时，百年共摇落。
有感
作者：沈辽
朝代：宋

我身如断蓬，我性如孤鹤。
飘摇寄林野，不復人间乐。
岂如鸡与犬，朱门肆依託。
虽沐稻粱恩，安能远嫌薄。
理或不在我，幽怀放寥廓。
人生能几时，百年共摇落。
望浯台示无竞
作者：沈辽
朝代：宋

每爱潇江西北流，水边幽石强为留。归时欲借浯台望，何处陂陁可系舟。
望浯台示无竞
作者：沈辽
朝代：宋

每爱潇江西北流，水边幽石强为留。
归时欲借浯台望，何处陂陁可繫舟。
望海亭
作者：沈辽
朝代：宋

平昔怀壮观，欲浮沧海游。
乖暌未即去，叹恨成淹留。
纵步越山顶，危亭停斗牛。
顾视东北轩，烟云莽浮浮。
气象凌万有，心胆森相投。
暂欣区雾明，三江如带流。
信哉天地大，荡荡难为侔。
迤逦睨山川，微茫使人愁。
春晓看晴旭，秋宵悬玉鈎。
未遂逢海若，空然想蓬丘。
老氏患有身，安得六翮修。
终期赤松辈，敖荡成蛟虬。
望海亭
作者：沈辽
朝代：宋

平昔怀壮观，欲浮沧海游。乖暌未即去，叹恨成淹留。纵步越山顶，危亭停斗牛。顾视东北轩，烟云莽浮浮。气象凌万有，心胆森相投。暂欣区雾明，三江如带流。信哉天地大，荡荡难为侔。迤逦睨山川，微茫使人愁。春晓看晴旭，秋宵悬玉钩。未遂逢海若，空然想蓬丘。老氏患有身，安得六翮修。终期赤松辈，敖荡成蛟虬。
朱赵二使者示问
作者：沈辽
朝代：宋

古木巃嵷山径斜，不知使者出山窊。羁禽野兽遥相避，亦有人寻颜阖家。
朱赵二使者示问
作者：沈辽
朝代：宋

古木巃嵸山径斜，不知使者出山窊。
羁禽野兽遥相避，亦有人寻颜阖家。
杂感
作者：沈辽
朝代：宋
体裁：古风

咄咄待秋至，秋至安足惊。年华去如扫，正如宠与荣。区区白驹隙，君子慎所行。不如陶渊明，超然自归耕。
杂诗
作者：沈辽
朝代：宋

白云非我役，出没在山间。我亦何所事，篮舆自往还。不知乐与否，聊尔寄衰孱。早恨冠冕误，空令鬓毛斑。我昧明哲戒，置身在天涯。悯悯常畏人，岂异池中蛙。吴山千万里，梦寐不到家。永怀故山乐，轻舟棹烟霞。屈平作天问，委骳穷不悔。寥寥千载还，柳子强复对。二子诚多材，无乃振憔悴。区区亦何为，吾方游物外。巨蛇老且蜕，不如蝉脱飞。茫然寄坱圠，生死亦一归。达人观元化，其言玄且微。生死有不类，于是知者稀。秋池夜观月，方与水相辉。聊尔乘物化，指象终为非。
杂诗
作者：沈辽
朝代：宋

葱茜竹林下，秋来多独往。岂无夕禽喧，固胜人语响。欲咏葛天歌，支离难自强。何如默默为，中心亦怠赏。夭娥属客舞，乐府声寂寥。翘彦列中堂，于以娱终朝。谁言野人乐，孤坐自逍遥。青松有幽操，白石割圭刀。人生若朝露，哀乐迭相招。焉用金玉姿，甘被膏火销。翛然卧林下，不系市与朝。何必薄周孔，使我为由巢。身世日泯泯，譬彼一毫轻。胡为饿首阳，不必造承明。达人不言命，耻向宠辱惊。不为槛下虎，即作林中麖。悯悯欲夸俗，皎皎还为名。卜筮虽小艺，逸哉严君平。古人有精思，飘飘出天壤。遗形若屣履，宁复顾烦鞅。高凤会幽趣，乃贻漂麦让。御寇好游适，初闻内观赏。希夷本人境，奚惮不可往。有说即忘言，指象真为驵。少小负不羁，长大好丘壑。天事与人为，信哉何寥廓。乃知戛戛行，皆为名所缚。宁为琐琐人，有非利所攫。至行本无为，俗论自美恶。强行或颠沛，终始岂亿度。朱张信吾师，王贡不可作。咄咄辕门驹，毋以吾斟酌。达人体无为，汎汎若野马。胡为狂夫志，？然小天下。知足自有馀，多谋始恨寡。可否必系己，出处焉用假。大块劳群物，吾生信容冶。死生会如一，高情乃能舍。
杂诗·其一
作者：沈辽
朝代：宋
体裁：古风

白云非我役，出没在山间。我亦何所事，篮舆自往还。不知乐与否，聊尔寄衰孱。早恨冠冕误，空令鬓毛斑。
杂诗·其一
作者：沈辽
朝代：宋

葱茜竹林下，秋来多独往。岂无夕禽喧，固胜人语响。欲咏葛天歌，支离难自强。何如默默为，中心亦怠赏。
杂诗·其一
作者：沈辽
朝代：宋

葱蒨竹林下，秋来多独往。
岂无夕禽喧，固胜人语响。
欲咏葛天歌，支离难自强。
何如默默为，中心亦怠赏。
杂诗·其三
作者：沈辽
朝代：宋

屈平作天问，委骳穷不悔。寥寥千载还，柳子强复对。二子诚多材，无乃振憔悴。区区亦何为，吾方游物外。
杂诗·其三
作者：沈辽
朝代：宋

屈平作天问，委骳穷不悔。
寥寥千载还，柳子强復对。
二子诚多材，无乃振憔悴。
区区亦何为，吾方游物外。
杂诗·其三
作者：沈辽
朝代：宋
体裁：古风

身世日泯泯，譬彼一毫轻。胡为饿首阳，不必造承明。达人不言命，耻向宠辱惊。不为槛下虎，即作林中麖。悯悯欲夸俗，皎皎还为名。卜筮虽小艺，逸哉严君平。
杂诗·其二
作者：沈辽
朝代：宋

夭娥属客舞，乐府声寂寥。翘彦列中堂，于以娱终朝。谁言野人乐，孤坐自逍遥。青松有幽操，白石割圭刀。人生若朝露，哀乐迭相招。焉用金玉姿，甘被膏火销。翛然卧林下，不系市与朝。何必薄周孔，使我为由巢。
杂诗·其二
作者：沈辽
朝代：宋

夭娥属客舞，乐府声寂寥。
翘彦列中堂，于以娱终朝。
谁言野人乐，孤坐自逍遥。
青松有幽操，白石割圭刀。
人生若朝露，哀乐迭相招。
焉用金玉姿，甘被膏火销。
翛然卧林下，不繫市与朝。
何必薄周孔，使我为由巢。
杂诗·其二
作者：沈辽
朝代：宋
体裁：古风

我昧明哲戒，置身在天涯。悯悯常畏人，岂异池中蛙。吴山千万里，梦寐不到家。永怀故山乐，轻舟棹烟霞。
杂诗·其五
作者：沈辽
朝代：宋
体裁：古风

少小负不羁，长大好丘壑。天事与人为，信哉何寥廓。乃知戛戛行，皆为名所缚。宁为琐琐人，有非利所攫。至行本无为，俗论自美恶。强行或颠沛，终始岂亿度。朱张信吾师，王贡不可作。咄咄辕门驹，毋以吾斟酌。
杂诗·其六
作者：沈辽
朝代：宋

达人体无为，汎汎若野马。胡为狂夫志，？然小天下。知足自有馀，多谋始恨寡。可否必系己，出处焉用假。大块劳群物，吾生信容冶。死生会如一，高情乃能舍。
杂诗·其六
作者：沈辽
朝代：宋
体裁：古风

达人体无为，汎汎若野马。胡为狂夫志，�然小天下。知足自有馀，多谋始恨寡。可否必系己，出处焉用假。大块劳群物，吾生信容冶。死生会如一，高情乃能舍。
杂诗·其六
作者：沈辽
朝代：宋

达人体无为，泛泛若野马。
胡为狂夫志，𥈭然小天下。
知足自有余，多谋始恨寡。
可否必繫己，出处焉用假。
大块劳羣物，吾生信容冶。
死生会如一，髙情乃能舍。
杂诗·其四
作者：沈辽
朝代：宋

古人有精思，飘飘出天壤。遗形若屣履，宁复顾烦鞅。高凤会幽趣，乃贻漂麦让。御寇好游适，初闻内观赏。希夷本人境，奚惮不可往。有说即忘言，指象真为驵。
杂诗·其四
作者：沈辽
朝代：宋

古人有精思，飘飘出天壤。
遗形若屣履，宁復顾烦鞅。
髙凤会幽趣，乃贻漂麦让。
御寇好游适，初闻内观赏。
希夷本人境，奚惮不可往。
有说即忘言，指象真为驵。
杂诗·其四
作者：沈辽
朝代：宋
体裁：古风

巨蛇老且蜕，不如蝉脱飞。茫然寄坱圠，生死亦一归。达人观元化，其言玄且微。生死有不类，于是知者稀。秋池夜观月，方与水相辉。聊尔乘物化，指象终为非。
李华
作者：沈辽
朝代：宋
体裁：古风

山僧种李华，华白谁肯折。春风欲去时，庭前纷如雪。绿叶始有芽，繁香且未歇。郁陶何可道，空庭步明月。
村舍
作者：沈辽
朝代：宋
体裁：古风

西山草庐下，古木蔽中园。九月罢亚收，流水满郊原。茅茨何所乐，姑无人世喧。多谢朝市人，吾方效孤鶱。
杨花
作者：沈辽
朝代：宋

岛夷三月不知春，唯有杨花似故人。老大相逢何可语，满头白发不胜嚬。
杨花
作者：沈辽
朝代：宋

岛夷三月不知春，唯有杨花似故人。
老大相逢何可语，满头白髪不胜嚬。
林平
作者：沈辽
朝代：宋

林平胜处向东纡，水转山回画不如。或息或劳都可乐，白云深处五浮图。河边柳眼澹烟浮，腊破春归一岁休。不复平时羁旅恨，离明还泊北城头。
林平·其一
作者：沈辽
朝代：宋

林平胜处向东纡，水转山回画不如。或息或劳都可乐，白云深处五浮图。
林平·其一
作者：沈辽
朝代：宋

林平胜处向东纡，水转山迴画不如。
或息或劳都可乐，白云深处五浮图。
林平·其二
作者：沈辽
朝代：宋

河边柳眼澹烟浮，腊破春归一岁休。不复平时羁旅恨，离明还泊北城头。
林平·其二
作者：沈辽
朝代：宋

河边柳眼澹烟浮，腊破春归一岁休。
不復平时羁旅恨，离明还泊北城头。
枣花寒
作者：沈辽
朝代：宋

山禽哺雏半欲抟，坐想葛帔临风湍。数日阴霖复未畅，不知更作枣花寒。
枣花寒
作者：沈辽
朝代：宋

山禽哺雏半欲抟，坐想葛帔临风湍。
数日阴霖復未畅，不知更作枣花寒。
次酬韵李正甫对雪
作者：沈辽
朝代：宋

苦寒冽冽日夜增，朔风轩轩势相凌。遥山顽碧空崚嶒，高堂闲坐拥敝缯。欲釂一杯意已仍，浩歌黄竹但伏膺。愁云漫漫方四腾，海气上薄初不胜。雪霰杂下风作棱，渐著弱柳头鬅鬙。半积轩砌发幽层，枯树兀兀愁饥鹰。纷然不已失沟塍，一饮一斗心易矜。试步薄冰犹战兢，圆圭方璧降复登。忆昔前年正严凝，摄事大蜡清晨兴。平生看雪实未曾，健仆骏马半醉乘。或前或后望交朋，不辨明河与玉渑。烈火万炬气不蒸，被面惟有冻与冰。归来心目如水澄，喜看道旁刳作灯。丰年为瑞古有称，冻死何暇谈邹滕。欲邀君饮恨不能，相酬莫问准与绳。
次酬韵李正甫对雪
作者：沈辽
朝代：宋

苦寒冽冽日夜增，朔风轩轩势相凌。
遥山顽碧空崚嶒，髙堂闲坐拥敝缯。
欲釂一杯意已仍，浩歌黄竹但伏膺。
愁云漫漫方四腾，海气上薄初不胜。
雪霰杂下风作棱，渐着弱柳头鬅鬙。
半积轩砌发幽层，枯树兀兀愁饥鹰。
纷然不已失沟塍，一饮一斗心易矜。
试步薄冰犹战兢，圆圭方璧降復登。
忆昔前年正严凝，摄事大蜡清晨兴。
平生看雪实未曾，健仆骏马半醉乘。
或前或后望交朋，不辨明河与玉渑。
烈火万炬气不蒸，被面惟有冻与冰。
归来心目如水澄，喜看道旁刳作灯。
丰年为瑞古有称，冻死何暇谈邹滕。
欲邀君饮恨不能，相酬莫问准与绳。
次韵伯成见赠
作者：沈辽
朝代：宋
体裁：七言律诗

水上浮云断不还，松间幽石自斑斑。柴门不接红尘路，满座长将白日闲。往解谁能寻赤轴，无情还自爱青山。清冷台下无多路，断葛枯藤不足扳。
次韵元章见寄
作者：沈辽
朝代：宋

钱塘故都丽，府寺云中分。往往得佳客，翩翩多好文。自余去湘水，无复瞻吴云。披寻二篇意，岂减鲍参军。西渚菰蒲老，南冈梅柳芳。当时有佳意，十载尚馀香。投老甘寂寞，归期殊渺茫。君能斲句丽，幽眇得张皇。
次韵元章见寄·其一
作者：沈辽
朝代：宋

钱塘故都丽，府寺云中分。往往得佳客，翩翩多好文。自余去湘水，无复瞻吴云。披寻二篇意，岂减鲍参军。
次韵元章见寄·其一
作者：沈辽
朝代：宋

钱塘故都丽，府寺云中分。
往往得佳客，翩翩多好文。
自余去湘水，无復瞻吴云。
披寻二篇意，岂减鲍参军。
次韵元章见寄·其二
作者：沈辽
朝代：宋

西渚菰蒲老，南冈梅柳芳。
当时有佳意，十载尚余香。
投老甘寂寞，归期殊渺茫。
君能斵句丽，幽眇得张皇。
次韵元章见寄·其二
作者：沈辽
朝代：宋

西渚菰蒲老，南冈梅柳芳。当时有佳意，十载尚馀香。投老甘寂寞，归期殊渺茫。君能斲句丽，幽眇得张皇。
次韵博古赠王道人
作者：沈辽
朝代：宋
体裁：五言律诗

调笑同方朔，机微似幸灵。囊中万金药，机上九仙经。虚静孤猿噪，支离病鹤形。子云称隐德，于此识沉冥。
次韵和允中送觉师
作者：沈辽
朝代：宋

心在白云居，逍遥谁复如。从来机事少，终与俗情疏。师已脱敝屣，吾方还故庐。他年若相见，应更老渠渠。
次韵和允中送觉师
作者：沈辽
朝代：宋

心在白云居，逍遥谁復如。
从来机事少，终与俗情疏。
师已脱敝屣，吾方还故庐。
他年若相见，应更老渠渠。
次韵和宋平叔
作者：沈辽
朝代：宋

忆昔衔杯折梅处，孤山寺前千丈塘。横遮青林斗残雪，暗入红袖留清香。往游都城虽屡赏，纵有素艳终殊芳。莫辞绕林行百匝，更嚼嫩蕊薰愁肠。
次韵和宋平叔
作者：沈辽
朝代：宋

忆昔衔杯折梅处，孤山寺前千丈塘。
横遮青林斗残雪，暗入红袖留清香。
往游都城虽屡赏，纵有素艷终殊芳。
莫辞遶林行百匝，更嚼嫩蕊熏愁肠。
次韵和李正甫
作者：沈辽
朝代：宋
体裁：七言律诗

故国重寻梅柳春，自怜头上二毛新。已知悯默安无位，宁免低昂为有身。前日少年都自梦，比来贱仕始忧贫。多惭幕府文章客，都为风光作主人。
次韵奉赠巴陵上官令
作者：沈辽
朝代：宋

古人善治身，摆落在尘土。明哲所自任，不为小人侮。嗟我一何愚，逍遥寄天宇。长嫌柳下污，有意庄生堵。微官被黯黮，远放潇湘浦。闭关绝世故，况复挥谈麈。蒙恩许北下，始接诸公武。若得一丸药，顿发三年瞽。巴陵遇言游，高文璨瑶圃。泠泠挹清风，使人怀玉斧。
次韵奉赠巴陵上官令
作者：沈辽
朝代：宋

古人善治身，摆落在尘土。
明哲所自任，不为小人侮。
嗟我一何愚，逍遥寄天宇。
长嫌柳下污，有意庄生堵。
微官被黯黮，远放潇湘浦。
闭关绝世故，况復挥谈麈。
蒙恩许北下，始接诸公武。
若得一丸药，顿发三年瞽。
巴陵遇言游，髙文璨瑶圃。
泠泠挹清风，使人怀玉斧。
次韵奉酬公诩短句
作者：沈辽
朝代：宋
体裁：七言绝句

红叶飘萧下石台，扫除山径半天开。百年老木和烟斫，万顷晴天看月来。
次韵奉酬文翁
作者：沈辽
朝代：宋

昔人幽操有至乐，吾岂含华企冲漠。已知劳生委梦幻，不问万事纷纷作。四十年来春复秋，但见花开更花落。最爱长夏适我怀，新竹森森初解箨。修林乔木结青荫，下蔽文窗与朱箔。已将形骸付物外，何必高下穷崖壑。老去诗书强遮眼，尔来悉已悬高阁。多病不赖世人知，吾亦于人无厚薄。阳狂长鄙向子平，弦歌偶似陶渊明。无事长甘数斗粟，终不苟就五鼎烹。南庄夫子谢声名，誇我田家蚕且耕。谁知此意正相合，寂寥应笑鲁诸生。
次韵奉酬文翁
作者：沈辽
朝代：宋

昔人幽操有至乐，吾岂含华企冲漠。
已知劳生委梦幻，不问万事纷纷作。
四十年来春復秋，但见花开更花落。
最爱长夏适我怀，新竹森森初解箨。
修林乔木结青荫，下蔽文窗与朱箔。
已将形骸付物外，何必髙下穷崖壑。
老去诗书强遮眼，尔来悉已悬髙阁。
多病不赖世人知，吾亦于人无厚薄。
阳狂长鄙向子平，絃歌偶似陶渊明。
无事长甘数斗粟，终不苟就五鼎烹。
南庄夫子谢声名，夸我田家蚕且耕。
谁知此意正相合，寂寥应笑鲁诸生。
次韵悟师见寄
作者：沈辽
朝代：宋

一裘一葛谢时人，似与孤云老鹤亲。峭石山前静无事，桃花零落几经春。不将大辩拟天亲，终愧西来面壁人。无是无非从此去，不同多劫一微尘。
次韵悟师见寄·其一
作者：沈辽
朝代：宋
体裁：七言绝句

一裘一葛谢时人，似与孤云老鹤亲。峭石山前静无事，桃花零落几经春。
次韵悟师见寄·其二
作者：沈辽
朝代：宋

不将大辩拟天亲，终愧西来面壁人。
无是无非从此去，不同多刼一微尘。
次韵悟师见寄·其二
作者：沈辽
朝代：宋

不将大辩拟天亲，终愧西来面壁人。无是无非从此去，不同多劫一微尘。
次韵答楚兴
作者：沈辽
朝代：宋

落莫余生何可同，正如枯死道边蓬。
随风流转惟无定，定处由来自性空。
次韵答楚兴
作者：沈辽
朝代：宋

落莫馀生何可同，正如枯死道边蓬。随风流转惟无定，定处由来自性空。
次韵答陈生问禅
作者：沈辽
朝代：宋
体裁：七言律诗

从来多事笑归宗，我已无心岂有通。达士犹能知梦梦，世人何用更空空。江头冷落三秋月，山半支离一病翁。不到古今能与否，林间拭目看来鸿。
次韵酬余君见赠
作者：沈辽
朝代：宋
体裁：七言绝句

老来无暗亦无明，寄息深山避世情。夫子暗投珠玉惠，我身正似一毫轻。
次韵酬公夫二首
作者：沈辽
朝代：宋

野性孱疏寄浩然，不邀虚誉借人延。贱官牵率终非意，故国归休粗有田。平昔是非犹可计，后来去就孰为贤。西轩一梦无馀事，不似南柯与世传。海舶不来官事闲，朝云夕雨看西山。强从委吏心虽易，欲避宵人势亦难。卧探古书聊自适，醉攀庭柯幸怡颜。因寻旧友清欢意，犹有榴裙数处斑。
次韵酬公夫二首·其一
作者：沈辽
朝代：宋

野性孱疏寄浩然，不邀虚誉借人延。
贱官牵率终非意，故国归休粗有田。
平昔是非犹可计，后来去就孰为贤。
西轩一梦无余事，不似南柯与世传。
次韵酬公夫二首·其一
作者：沈辽
朝代：宋

野性孱疏寄浩然，不邀虚誉借人延。贱官牵率终非意，故国归休粗有田。平昔是非犹可计，后来去就孰为贤。西轩一梦无馀事，不似南柯与世传。
次韵酬公夫二首·其二
作者：沈辽
朝代：宋
体裁：七言律诗

海舶不来官事闲，朝云夕雨看西山。强从委吏心虽易，欲避宵人势亦难。卧探古书聊自适，醉攀庭柯幸怡颜。因寻旧友清欢意，犹有榴裙数处斑。
次韵酬明发华宗
作者：沈辽
朝代：宋

长卿倦游欲东还，幸与诸公俱出关。
世事转头都委梦，人生何计得长闲。
残花烂漫飘村坞，细雨亷纤隔砀山。
谁写熙宁十才子，老夫亦入画图间。
次韵酬明发华宗
作者：沈辽
朝代：宋

长卿倦游欲东还，幸与诸公俱出关。世事转头都委梦，人生何计得长闲。残花烂漫飘村坞，细雨廉纤隔砀山。谁写熙宁十才子，老夫亦入画图间。
次韵酬李泰叔
作者：沈辽
朝代：宋
体裁：七言律诗

岁寒倚遍甬东楼，喜上江边一叶舟。流转生涯常壁立，飘萧官况信云浮。欲逢故旧开青眼，先得诗章说白头。纵有一樽聊可饮，正当相对论穷愁。
次韵酬楚兴三颂·其一
作者：沈辽
朝代：宋
体裁：七言绝句

莫欺隐几维摩老，不为文殊不设斋。寂寂青山何所有，霜风落叶满空阶。
次韵酬楚兴三颂·其三
作者：沈辽
朝代：宋
体裁：七言绝句

已住世间如影响，不牵法相论偏圆。山边茆屋随缘业，不是当时忍辱仙。
次韵酬楚兴三颂·其二
作者：沈辽
朝代：宋
体裁：七言绝句

给孤长者寻常有，应供如来不易逢。二施本无差别理，莫论庭柏与庭松。
次韵酬楚兴三颂·答设斋
作者：沈辽
朝代：宋

莫欺隐几维摩老，不为文殊不设斋。寂寂青山何所有，霜风落叶满空阶。给孤长者寻常有，应供如来不易逢。二施本无差别理，莫论庭柏与庭松。已住世间如影响，不牵法相论偏圆。山边茆屋随缘业，不是当时忍辱仙。
次韵酬泰叔
作者：沈辽
朝代：宋

志士有不遇，繇来多感伤。末途长悯默，往事委冥茫。偃蹇乾坤外，推移日月长。初心寄林壑，何事袭轩裳。才地惭前辈，文华笑老苍。讨论聊自适，仕进亦惟惶。直欲驰千里，宁谁出一乡。典谟窥禹契，教化识轩唐。不信时难驾，焉知命弗将。士虽殊用舍，吾岂托炎凉。宝剑埋霜镝，明珠称夜光。三公犹可去，一命孰难忘。壮节深无累，高歌咏更锵。振衣辞旦望，逸迹寄朱张。管库心何愧，江湖幸退藏。朝辞汴师日，夜渡浙河霜。故国寻仙路，当年结客场。二毛虽老丑，一醉乃寻常。花圃风生席，云斋月满床。清歌怜落落，高论接琅琅。谁谓羁游地，还陪君子觞。众推朋好厚，不间弟兄行。斟酌南堂夜，逍遥甬水阳。长篇荷高意，他日结离肠。
次韵酬泰叔
作者：沈辽
朝代：宋

志士有不遇，繇来多感伤。
末途长悯默，往事委冥茫。
偃蹇干坤外，推移日月长。
初心寄林壑，何事袭轩裳。
才地惭前辈，文华笑老苍。
讨论聊自适，仕进亦惟惶。
直欲驰千里，宁谁出一乡。
典谟窥禹契，教化识轩唐。
不信时难驾，焉知命弗将。
士虽殊用舍，吾岂托炎凉。
宝剑埋霜镝，明珠称夜光。
三公犹可去，一命孰难忘。
壮节深无累，髙歌咏更锵。
振衣辞旦望，逸迹寄朱张。
管库心何愧，江湖幸退藏。
朝辞汴师日，夜渡淛河霜。
故国寻仙路，当年结客场。
二毛虽老丑，一醉乃寻常。
花圃风生席，云斋月满床。
清歌怜落落，髙论接琅琅。
谁谓羁游地，还陪君子觞。
众推朋好厚，不间弟兄行。
斟酌南堂夜，逍遥甬水阳。
长篇荷髙意，他日结离肠。
次韵酬郎祖德
作者：沈辽
朝代：宋
体裁：七言绝句

老去法光不足惊，婴寻世事或能精。眼花头白终无用，卧看纱窗晓日明。
次韵酬郑荣绪
作者：沈辽
朝代：宋

长夏苦袢暑，何适可开眼。为约山间行，远访金仙馆。时当岁旱凶，人迹尚犹罕。况复有游客，来结青云伴。古松临水濒，我意秋可款。怅羡彼中人，一去不复返。高深步巘崿，我道方坦坦。山僧多故人，不复怪敖诞。延我火齐柈，酌我流霞盏。少小不预事，老大更慵懒。岩花为谁撷，藕丝闷独绾。尔来复多雨，昨夜重湖满。欲榜一舟归，舟敝不可拣。世事久忘怀，吾言固无间。无乐亦无忧，亮非斗筲算。
次韵酬郑荣绪
作者：沈辽
朝代：宋

长夏苦袢暑，何适可开眼。
为约山间行，远访金仙馆。
时当岁旱凶，人迹尚犹罕。
况復有游客，来结青云伴。
古松临水濒，我意秋可款。
怅羡彼中人，一去不復返。
髙深步巘崿，我道方坦坦。
山僧多故人，不復怪敖诞。
延我火齐柈，酌我流霞醆。
少小不预事，老大更慵懒。
岩花为谁撷，藕丝闷独绾。
尔来復多雨，昨夜重湖满。
欲榜一舟归，舟敝不可拣。
世事久忘怀，吾言固无间。
无乐亦无忧，亮非斗筲算。
次韵酬陈生求书
作者：沈辽
朝代：宋

老朽何心托市朝，正当鼓腹咏轩尧。由来方外希夷乐，渐与人间路径遥。泽畔应无渔父问，松间时听葛天谣。髯君莫及儿童伎，留取褚中翡翠翘。
次韵酬陈生求书
作者：沈辽
朝代：宋

老朽何心託市朝，正当鼓腹咏轩尧。
由来方外希夷乐，渐与人间路径遥。
泽畔应无渔父问，松间时听葛天谣。
髯君莫及儿童伎，留取褚中翡翠翘。
残花
作者：沈辽
朝代：宋

忽忽春已老，强行芳树边。不能惊白发，何用惜流年。残红不可撷，复畏青条折。荣落终岁事，何心翻惙惙。
残花
作者：沈辽
朝代：宋

忽忽春已老，强行芳树边。
不能惊白髪，何用惜流年。
残红不可撷，復畏青条折。
荣落终岁事，何心翻惙惙。
水车
作者：沈辽
朝代：宋

山田绕山脚，江水何可作。车轮十丈围，飞湍半天落。雁翅插修筦，随流得深酌。升降岂无势，长江怒相薄。有如万夫力，欢呼倾众壑。曾不舍昼夜，美源终未涸。人间有机事，由来生巧恶。善彼汉阴老，忘怀抱纯朴。
水车
作者：沈辽
朝代：宋

山田遶山脚，江水何可作。
车轮十丈围，飞湍半天落。
雁翅插修筦，随流得深酌。
升降岂无势，长江怒相薄。
有如万夫力，讙呼倾众壑。
曾不舍昼夜，美源终未涸。
人间有机事，由来生巧恶。
善彼汉阴老，忘怀抱纯朴。
水车
作者：沈辽
朝代：宋
体裁：七言绝句

黄叶渡头春水生，江中水车上下鸣。谁道田间得机事，不如抱瓮可忘情。
永寿太君挽词
作者：沈辽
朝代：宋

帝命方优渥，仙屏去杳冥。松筠传懿行，金石勒新铭。双阙不复望，三山依旧青。慈祥岂无报，独不享遐龄。身谢汉廷路，神游湘水归。山川想如昔，邻里欲谁依。梦幻久已寤，悲欢今是非。最伤芸阁彦，无复老莱衣。
永寿太君挽词·其一
作者：沈辽
朝代：宋

帝命方优渥，仙屏去杳冥。松筠传懿行，金石勒新铭。双阙不复望，三山依旧青。慈祥岂无报，独不享遐龄。
永寿太君挽词·其一
作者：沈辽
朝代：宋

帝命方优渥，仙屏去杳冥。
松筠传懿行，金石勒新铭。
双阙不復望，三山依旧青。
慈祥岂无报，独不享遐龄。
永寿太君挽词·其二
作者：沈辽
朝代：宋

身谢汉廷路，神游湘水归。山川想如昔，邻里欲谁依。梦幻久已寤，悲欢今是非。最伤芸阁彦，无复老莱衣。
永寿太君挽词·其二
作者：沈辽
朝代：宋

身谢汉廷路，神游湘水归。
山川想如昔，邻里欲谁依。
梦幻久已寤，悲欢今是非。
最伤芸阁彦，无復老莱衣。
江水二首
作者：沈辽
朝代：宋

江水入溪来，无复故溪处。山前浮大艑，前日行人路。遥堤半灭木，茅舍驯鸥鹭。始知南山远，欲往不易渡。世事宁有定，吾生若朝露。大海为陆陵，昔人非大悟。江水何漫漫，青山眇无畔。欲寻青溪源，鱼龙路已断。今年刈麦早，无复为人患。独怜行路子，束马高山半。暑雨未当止，浮云漭不散。行听瀑泉鸣，葛帽临幽涧。
江水二首·其一
作者：沈辽
朝代：宋

江水入溪来，无复故溪处。山前浮大艑，前日行人路。遥堤半灭木，茅舍驯鸥鹭。始知南山远，欲往不易渡。世事宁有定，吾生若朝露。大海为陆陵，昔人非大悟。
江水二首·其一
作者：沈辽
朝代：宋

江水入溪来，无復故溪处。
山前浮大艑，前日行人路。
遥堤半灭木，茅舍驯鸥鹭。
始知南山远，欲往不昜渡。
世事宁有定，吾生若朝露。
大海为陆陵，昔人非大悟。
江水二首·其二
作者：沈辽
朝代：宋

江水何漫漫，青山眇无畔。欲寻青溪源，鱼龙路已断。今年刈麦早，无复为人患。独怜行路子，束马高山半。暑雨未当止，浮云漭不散。行听瀑泉鸣，葛帽临幽涧。
江水二首·其二
作者：沈辽
朝代：宋

江水何漫漫，青山眇无畔。
欲寻青溪源，鱼龙路已断。
今年刈麦早，无復为人患。
独怜行路子，束马髙山半。
暑雨未当止，浮云漭不散。
行听瀑泉鸣，葛帽临幽涧。
池上
作者：沈辽
朝代：宋
体裁：古风

池上少人迹，多霖含微阳。幽禽有清弄，戏翼沙洲旁。顾余不知惧，知是机已忘。
池阳
作者：沈辽
朝代：宋

池南柳色未全黄，池北萱芽尚带霜。老去寻春不嫌早，春深留与少年郎。水南残钟水北清，浮云断处玉钩明。持杯欲饮还看帽，十里春江如镜平。寒烟寂寂锁清溪，圆月亭亭上曲堤。小杜风情遥可想，闲调丝竹舞金泥。
池阳·其一
作者：沈辽
朝代：宋
体裁：七言绝句

池南柳色未全黄，池北萱芽尚带霜。老去寻春不嫌早，春深留与少年郎。
池阳·其三
作者：沈辽
朝代：宋

寒烟寂寂鏁清溪，圆月亭亭上曲堤。
小杜风情遥可想，闲调丝竹舞金泥。
池阳·其三
作者：沈辽
朝代：宋

寒烟寂寂锁清溪，圆月亭亭上曲堤。小杜风情遥可想，闲调丝竹舞金泥。
池阳·其二
作者：沈辽
朝代：宋

水南残钟水北清，浮云断处玉鈎明。
持杯欲饮还看帽，十里春江如镜平。
池阳·其二
作者：沈辽
朝代：宋

水南残钟水北清，浮云断处玉钩明。持杯欲饮还看帽，十里春江如镜平。
法华石门
作者：沈辽
朝代：宋

穷居谢世故，久厌夷落喧。出亦何所适，往往傲石门。石门在山腰，东西列祇园。崇崖三折上，苍壁烟岚昏。松下阒无人，唯有风中幡。安得嵇阮流，相与抗玄言。群鹗感余颡，日暮噪阴樊。吾衰那复辨，孤吹拂归轩。
法华石门
作者：沈辽
朝代：宋

穷居谢世故，久厌夷落喧。
出亦何所适，往往傲石门。
石门在山腰，东西列祇园。
崈崖三折上，苍壁烟岚昏。
松下閴无人，唯有风中幡。
安得嵇阮流，相与抗玄言。
羣鹗感余颡，日暮噪阴樊。
吾衰那復辨，孤吹拂归轩。
泛舟上湘口馆
作者：沈辽
朝代：宋

潇水漫南来，湘川趣东下。二水始相会，清豪不相藉。山回石濑出，木老脩烟嫁。泛泛白蘋洲，林风媚如画。宿昔感骚愤，幽兴遥相借。不谓垂老年，羁孤穷山舍。潮来刺舟去，孤月临清夜。安得跨鲸鱼，不复人间化。
泛舟上湘口馆
作者：沈辽
朝代：宋

潇水漫南来，湘川趣东下。
二水始相会，清豪不相藉。
山迴石瀬出，木老修烟嫁。
泛泛白苹洲，林风媚如画。
宿昔感骚愤，幽兴遥相借。
不谓垂老年，覉孤穷山舍。
潮来刺舟去，孤月临清夜。
安得跨鲸鱼，不復人间化。
泰叔召食鲙
作者：沈辽
朝代：宋

酷暑隆隆不可活，闻有玉鳞纤手割。不得相从饱便腹，空听高吟何洒落。
泰叔召食鲙
作者：沈辽
朝代：宋

酷暑隆隆不可活，闻有玉鳞纤手割。
不得相从饱便腹，空听髙吟何洒落。
泰叔求桂浆
作者：沈辽
朝代：宋
体裁：七言绝句

越人远寄桂花浆，敝屋欣闻破鼻香。遽遣小奴分送客，夜来已败不堪尝。
洞庭山雪
作者：沈辽
朝代：宋
体裁：七言绝句

洞庭春雪晓霏霏，一阵风来半已晞。唯有山阴吹不尽，田塍片段衲僧衣。
清晨
作者：沈辽
朝代：宋

清晨振衣起，起步芳池侧。徘徊俯丹槛，倒影见攲魄。不识嵇中散，定非风尘格。长怀谢灵运，本自林泉客。吾衰厌世道，不以形为役。顾非冕弁人，冕弁匪所适。
清晨
作者：沈辽
朝代：宋

清晨振衣起，起步芳池侧。
徘徊俯丹槛，倒影见欹魄。
不识嵇中散，定非风尘格。
长怀谢灵运，本自林泉客。
吾衰厌世道，不以形为役。
顾非冕弁人，冕弁匪所适。
清泠台
作者：沈辽
朝代：宋

清泠不在境，石峤乃天成。我无卜筑功，为台亦强名。南山岂不佳，不见浮云生。青溪淡无绪，何处宾鸿声。谁云饮酒乐，正欲乱其明。不知弹琴士，何用物外平。清冷亦强名，指象真砰砰。落落晞白发，身世秋毫轻。
清泠台
作者：沈辽
朝代：宋

清泠不在境，石峤乃天成。
我无卜筑功，为台亦强名。
南山岂不佳，不见浮云生。
青溪淡无绪，何处宾鸿声。
谁云饮酒乐，正欲乱其眀。
不知弹琴士，何用物外平。
清冷亦强名，指象真砰砰。
落落晞白髪，身世秋毫轻。
清泠台二绝句
作者：沈辽
朝代：宋

山前缭绕白云飞，山下溪流那复回。不向此间休歇去，宁将白发污尘埃。落日欲下清泠台，月华已破东冈来。谁道幽人得幽趣，老夫病眼不曾开。
清泠台二绝句·其一
作者：沈辽
朝代：宋

山前缭绕白云飞，山下溪流那复回。不向此间休歇去，宁将白发污尘埃。
清泠台二绝句·其一
作者：沈辽
朝代：宋

山前缭绕白云飞，山下溪流那復迴。
不向此间休歇去，宁将白髪污尘埃。
清泠台二绝句·其二
作者：沈辽
朝代：宋
体裁：七言绝句

落日欲下清泠台，月华已破东冈来。谁道幽人得幽趣，老夫病眼不曾开。
清泠台初夏一首寄上翟舅
作者：沈辽
朝代：宋

清泠竹树暗成阴，渐有溪流过此岑。草草作巢方寄老，愔愔设榻本无心。松门不隔红尘路，月叠初无俗物侵。欲向人间访消息，渭阳应有远游吟。
清泠台初夏一首寄上翟舅
作者：沈辽
朝代：宋

清泠竹树暗成阴，渐有溪流过此岑。
草草作巢方寄老，愔愔设榻本无心。
松门不隔红尘路，月迭初无俗物侵。
欲向人间访消息，渭阳应有远游吟。
渔浦躬师
作者：沈辽
朝代：宋

江东江西多旧游，十载重来蓬鬓秋。多愧老师观自在，慇勤渡口送归舟。
渔浦躬师
作者：沈辽
朝代：宋

江东江西多旧游，十载重来蓬鬓秋。
多愧老师观自在，慇懃渡口送归舟。
渡西
作者：沈辽
朝代：宋

百家渡西日已落，青山上下猿鸟乐。
欲因新月望吴云，遥看北斗挂南岳。
一梦愔愔已十秋，古人不死终未休。
草舍萧条谁与语，清香吹过白苹洲。
游瑞岩
作者：沈辽
朝代：宋

已恨初年不学仙，老来何处更参禅。西风摇落岁事晚，卧对高岩看落泉。
游瑞岩
作者：沈辽
朝代：宋

已恨初年不学仙，老来何处更参禅。
西风摇落岁事晚，卧对髙岩看落泉。
湖亭怀子美
作者：沈辽
朝代：宋

秋来湖亭谁与乐，荷华半摧柳叶落。忆昔榜舟乘夜月，行觞数与君相酢。如今一西复一东，有如萍苴流水中。白头无心治世故，何时胜处重相逢。
湖亭怀子美
作者：沈辽
朝代：宋

秋来湖亭谁与乐，荷华半摧柳叶落。
忆昔榜舟乘夜月，行觞数与君相酢。
如今一西復一东，有如萍苴流水中。
白头无心治世故，何时胜处重相逢。
湘中宿台步寺
作者：沈辽
朝代：宋

湘源初甚微，屡挹不满缸。比至台步虚，泛泛为长江。虚头市初集，鱼豆皆成桩。夷獠不识人，笑鬻彘与厖。绿荷竭苞苴，人散谁复撞。鸥鸟亦来下，酒旆停空杠。我来憩桑门，竹户映蓬窗。夜寝那可寐，江流正淙淙。
湘中宿台步寺
作者：沈辽
朝代：宋

湘源初甚微，屡挹不满缸。
比至台步虚，泛泛为长江。
虚头市初集，鱼豆皆成桩。
夷獠不识人，笑鬻彘与厖。
绿荷竭苞苴，人散谁復撞。
鸥鸟亦来下，酒斾停空杠。
我来憩桑门，竹户映蓬窗。
夜寝那可寐，江流正淙淙。
澧州水
作者：沈辽
朝代：宋

火行厌袢溽，阴雨重为沴。时序亦已僣，衰羸顿知敝。苍茫洞庭上，五江剧奔逝。民阽为鱼忧，浮桴具生计。吾乃羁旅人，高轩俯东势。携持顾未免，仁心安所济。冒轶瓜瓠区，平原信容裔。池荷失清赏，流萍荡阶砌。咨嗟竹窗卧，凄风振衣袂。欲谋一觞乐，幸来豁蒙滞。
澧州水
作者：沈辽
朝代：宋

火行厌袢溽，阴雨重为沴。
时序亦已僣，衰羸顿知敝。
苍茫洞庭上，五江剧奔逝。
民阽为鱼忧，浮桴具生计。
吾乃羁旅人，髙轩俯东势。
携持顾未免，仁心安所济。
冒轶瓜瓠区，平原信容裔。
池荷失清赏，流萍荡阶砌。
咨嗟竹窗卧，凄风振衣袂。
欲谋一觞乐，幸来豁蒙滞。
澧阳大水
作者：沈辽
朝代：宋

澧阳地湫底，夏雨无时休。疏恶三尺城，民阽为鱼忧。竹屋易飘荡，薄哉生生谋。羁人岂但免，饬隶资桴浮。洞庭信巨浸，畜泄浮荆州。无乃中江隘，千里壅其流。永怀吾州乐，宅土何夷犹。海隘不厌多，岁旱亦有收。胡为此契阔，暴下安得瘳。嗟嗟南土人，狐貉守一丘。
澧阳大水
作者：沈辽
朝代：宋

澧阳地湫底，夏雨无时休。
疏恶三尺城，民阽为鱼忧。
竹屋易飘荡，薄哉生生谋。
羁人岂但免，饬隶资桴浮。
洞庭信巨浸，畜洩浮荆州。
无乃中江隘，千里壅其流。
永怀吾州乐，宅土何夷犹。
海隘不厌多，岁旱亦有收。
胡为此契阔，暴下安得瘳。
嗟嗟南土人，狐貉守一丘。
澹山岩
作者：沈辽
朝代：宋

昔造阳羡二洞天，我生已当谢人间。
尔来投裔亦无事，澹山岩下欣跻攀。
羣峰驾肩来，江水会前湾。
灵气縚洞口，夐如宝陁山。
辇道转西升，斗入初无艰。
翡翠凿穹庐，略与天相弯。
寛广容万席，清润非人寰。
东南豁阳明，仰视如含环。
青萝傅乔木，亦有败叶黫。
造化遗玉像，其人清且闲。
巧工或可为，谁能陟巅颜。
秦时隐君去成仙，空留石床水云般。
药炉不復九霞覆，唯余渥赭繁茅菅。
至行禅师化巨蟒，好事太守驱羣顽。
崇坛峭罅皆可蹑，三穴旁出门无关。
壁间玉乳化为石，何术可煮完衰孱。
恨无仙骨空盘桓，欲留未可终当还。
仆夫告余趣归驭，落日西下云斑斑。
澹山岩
作者：沈辽
朝代：宋

昔造阳羡二洞天，我生已当谢人间。尔来投裔亦无事，澹山岩下欣跻攀。群峰驾肩来，江水会前湾。灵气绦洞口，夐如宝陁山。辇道转西升，斗入初无艰。翡翠凿穹庐，略与天相弯。宽广容万席，清润非人寰。东南豁阳明，仰视如含环。青萝傅乔木，亦有败叶黫。造化遗玉像，其人清且闲。巧工或可为，谁能陟巅颜。秦时隐君去成仙，空留石床水云般。药炉不复九霞覆，唯馀渥赭繁茅菅。至行禅师化巨蟒，好事太守驱群顽。崇坛峭罅皆可蹑，三穴旁出门无关。壁间玉乳化为石，何术可煮完衰孱。恨无仙骨空盘桓，欲留未可终当还。仆夫告余趣归驭，落日西下云斑斑。
火星岩
作者：沈辽
朝代：宋

火星岩下石崚嶒，殿阁相望止一僧。
莫问人间兴废事，门前流水几前灯。
甲辰年五月十五日夜澧阳观月
作者：沈辽
朝代：宋

少年怅不乐，明日何为哉。扬眉一遐赏，寂寂更伤怀。念昔吾州乐，泛舟湖上来。佳宾适所好，欢计成金罍。妖歌有送响，度曲清且哀。留连夕阳下，夜色起山隈。光明水晶域，素彩中天开。龙香弄微风，四顾绝纤埃。澄波照上下，倒影出瑶台。红烛渐向微，始知夜漏催。美人屡更衣，含笑玉山隤。欢乐殊未央，鼓枻中洲回。人生无忧患，遇乐且衔杯。怅余失交臂，万里来天涯。羁愁那无感，情虑长如灰。神游忽自笑，安知顾形骸。
甲辰年五月十五日夜澧阳观月
作者：沈辽
朝代：宋

少年怅不乐，明日何为哉。
扬眉一遐赏，寂寂更伤怀。
念昔吾州乐，泛舟湖上来。
佳宾适所好，欢计成金罍。
妖歌有送响，度曲清且哀。
留连夕阳下，夜色起山隈。
光明水晶域，素彩中天开。
龙香弄微风，四顾绝纤埃。
澄波照上下，倒影出瑶台。
红烛渐向微，始知夜漏催。
美人屡更衣，含笑玉山隤。
欢乐殊未央，鼓枻中洲迴。
人生无忧患，遇乐且衔杯。
怅余失交臂，万里来天涯。
羁愁那无感，情虑长如灰。
神游忽自笑，安知顾形骸。
留题广教安素堂
作者：沈辽
朝代：宋

佛舍静不喧，求心知有趣。谁言幽人迹，寂寥为善住。太师说法地，何为号安素。安得此粗言，令人起惊悟。既不起灭定，宜已堕诸数。不说福德多，冥冥知正度。念复□饶益，能仁起兹护。独示医王功，岂为有生故。伊音究法乐，清言对芳树。何日敝庐归，过汝穷朝暮。
留题广教安素堂
作者：沈辽
朝代：宋

佛舍静不喧，求心知有趣。
谁言幽人迹，寂寥为善住。
太师说法地，何为号安素。
安得此粗言，令人起惊悟。
既不起灭定，宜已堕诸数。
不说福德多，冥冥知正度。
念復□饶益，能仁起兹护。
独示医王功，岂为有生故。
伊音究法乐，清言对芳树。
何日敝庐归，过汝穷朝暮。
留题荣师妙胜斋
作者：沈辽
朝代：宋
体裁：五言律诗

万生托钧播，美好皆因人。公能以妙胜，有趣即为真。俨雅翠山耸，参差芳草新。欲知闲客意，亦以胜吾身。
登泖塔题
作者：沈辽
朝代：宋
体裁：五言绝句

乘月上浮图，还见群山影。金焦是耶非，一点渔灯冷。
登澧阳楼
作者：沈辽
朝代：宋
体裁：七言律诗

眇眇江湘万里平，夕阳明处楚山横。已知多病催生计，那为青春感客情。牢落不如孤鹤羽，支离何慕古人名。追怀年少区区意，还似西轩一梦惊。
登覧
作者：沈辽
朝代：宋

我意欲穷眺，山林蔽四域。
尔来已雕落，万里情何极。
古人多悲秋，我念不如默。
终朝对青山，烟岚有余色。
欲上百尺楼，羸躯恐颠侧。
登览
作者：沈辽
朝代：宋

我意欲穷眺，山林蔽四域。尔来已彫落，万里情何极。古人多悲秋，我念不如默。终朝对青山，烟岚有馀色。欲上百尺楼，羸躯恐颠侧。
白发
作者：沈辽
朝代：宋

山头甘实半已黄，领上白发日更长。青云合散寄孤岫，世事悲欢空夕阳。我欲乘风学御寇，泠然有意寻沧浪。沧浪无人谁与适，青山路远烟茫茫。
白水
作者：沈辽
朝代：宋
体裁：七言绝句

九江水色白如雪，流水潇湘尚未浑。落日墟头人已散，独留烟树送黄昏。
白石烂望齐山
作者：沈辽
朝代：宋

西江水过南山来，青莎白砂一半摧。
夜来雨猛山谷溢，平昔夷余安在哉。
拏舟欲过白石烂，江风激激无纤埃。
古来白石亦可怪，狂湍荡潏终不頽。
南山经春草木王，羣峰委曲青云堆。
江中落景若图画，山翁住处无崔嵬。
山翁憔悴如槁木，不与世俗同樽罍。
江边山下人不识，斜日独上清泠台。
白石烂望齐山
作者：沈辽
朝代：宋

西江水过南山来，青莎白砂一半摧。夜来雨猛山谷溢，平昔夷余安在哉。拿舟欲过白石烂，江风激激无纤埃。古来白石亦可怪，狂湍荡潏终不颓。南山经春草木王，群峰委曲青云堆。江中落景若图画，山翁住处无崔嵬。山翁憔悴如槁木，不与世俗同樽罍。江边山下人不识，斜日独上清泠台。
白苹花
作者：沈辽
朝代：宋

白苹花，生水中。
绿叶牵紫茎，浩荡向西风。
西风日夜冷，落日河洲静。
白蘋花
作者：沈辽
朝代：宋

白蘋花，生水中。绿叶牵紫茎，浩荡向西风。西风日夜冷，落日河洲静。
白髪
作者：沈辽
朝代：宋

山头甘实半已黄，领上白髪日更长。
青云合散寄孤岫，世事悲欢空夕阳。
我欲乘风学御寇，泠然有意寻沧浪。
沧浪无人谁与适，青山路远烟茫茫。
白鹭
作者：沈辽
朝代：宋
体裁：七言绝句

清江濯濯生菰蒲，一双白鹭雪不如。轻烟细雨不肯去，潮来正有浮阳鱼。
石燕坡
作者：沈辽
朝代：宋

祁阳县南石燕坡，骤雨乾时燕子多。行李萧疏常畏雨，谁能驻马待滂沱。
石燕坡
作者：沈辽
朝代：宋

祁阳县南石燕坡，骤雨干时燕子多。
行李萧疏常畏雨，谁能驻马待滂沱。
石角山
作者：沈辽
朝代：宋

步屐出东津，遥跂石角山。山回道亦转，卓荦烟云间。何人峻重阁，三休直孱颜。吾想造化功，为此肃神奸。嵌岩或中穴，特立气甚顽。此角谁可折，宁当混尘寰。游士何足知，但剥苔藓斑。西首望城闉，群山合如环。下临有鼻道，落日行人还。枫叶秋欲丹，芜江逗潺潺。重游何用戒，蓬户初无关。
石角山
作者：沈辽
朝代：宋

步屐出东津，遥跂石角山。
山迴道亦转，卓荦烟云间。
何人峻重阁，三休直孱颜。
吾想造化功，为此肃神姦。
嵌岩或中穴，特立气甚顽。
此角谁可折，宁当混尘寰。
游士何足知，但剥苔藓斑。
西首望城闉，羣山合如环。
下临有鼻道，落日行人还。
枫叶秋欲丹，芜江逗潺潺。
重游何用戒，蓬户初无关。
禅僧岩
作者：沈辽
朝代：宋

潇湘山水穷欲偏，最后乃得禅僧岩。禅僧成道久已化，独有崖崿青巉巉。降身入洞不甚险，突兀三室谁彫劖。东西有道若蛇窦，白云羃羃门无缄。持火旁行不知际，七穿八窍遥相衔。涓涓乳泉白如雪，由来此地殊仙凡。主人引我复深入，行指岰穴尤嵌岩。中间石鼓有异响，击拊想可参韶咸。吾身久病苦下湿，复畏神怪来邀搀。直趣出洞上南巘，豁若巨海张云帆。山花斓斑出竹杪，亦有禽鸟声諵諵。欲还未可复小驻，日脚已过东冈杉。
禅僧岩
作者：沈辽
朝代：宋

潇湘山水穷欲偏，最后乃得禅僧岩。
禅僧成道久已化，独有崖崿青巉巉。
降身入洞不甚险，突兀三室谁雕劖。
东西有道若蛇窦，白云羃羃门无缄。
持火旁行不知际，七穿八窍遥相衔。
涓涓乳泉白如雪，由来此地殊仙凡。
主人引我復深入，行指岰穴尤嵌岩。
中间石鼓有异响，击拊想可参韶咸。
吾身久病苦下湿，復畏神怪来邀搀。
直趣出洞上南巘，豁若巨海张云帆。
山花斓斑出竹杪，亦有禽鸟声諵諵。
欲还未可復小驻，日脚已过东冈杉。
禅老阁
作者：沈辽
朝代：宋

少年尚渊默，偃仰事诗书。
端然忘缊藉，乃欲寻荣途。
一辱未知补，三献何其愚。
深中雅有趣，宁终浑泥涂。
用物必伤已，誓将老江湖。
在人既少与，于此固何诛。
赏心不期侈，澹泊自有余。
傥逢安石辈，知余为善谟。
禅老阁
作者：沈辽
朝代：宋

少年尚渊默，偃仰事诗书。端然忘缊藉，乃欲寻荣途。一辱未知补，三献何其愚。深中雅有趣，宁终浑泥涂。用物必伤已，誓将老江湖。在人既少与，于此固何诛。赏心不期侈，澹泊自有馀。傥逢安石辈，知余为善谟。
秋早登住阁
作者：沈辽
朝代：宋

病夫倦拘郁，遐赏寄重阁。大火欲西流，高林已摇落。海旁土气浅，风雨易回薄。数日多狂飙，馀暑亦潜却。千山在天际，清气遥可托。平生乐烟霞，幽步谁与约。缅怀机云辈，襟灵信夷廓。草草蹈危机，千载尚可啄。吾知非世用，白首甘寂寞。摄令亦偶然，何能求民瘼。勾钉尽诛敛，下笔良多怍。不如陈太丘，行归老丘壑。
秋早登住阁
作者：沈辽
朝代：宋

病夫倦拘郁，遐赏寄重阁。
大火欲西流，髙林已摇落。
海旁土气浅，风雨易回薄。
数日多狂飇，余暑亦濳却。
千山在天际，清气遥可託。
平生乐烟霞，幽步谁与约。
缅怀机云辈，襟灵信夷廓。
草草蹈危机，千载尚可啄。
吾知非世用，白首甘寂寞。
摄令亦偶然，何能求民瘼。
勾钉尽诛敛，下笔良多怍。
不如陈太丘，行归老丘壑。
种花
作者：沈辽
朝代：宋

世事流光同一污，天涯白发未还家。慇勤更种庭前草，为看秋来一似花。
种花
作者：沈辽
朝代：宋

世事流光同一污，天涯白髪未还家。
慇勤更种庭前草，为看秋来一似花。
秦望阁
作者：沈辽
朝代：宋

秦王昔东狩，猖狂慕长生。訾黄杳不下，空山独含情。瞻彼万仞势，强兹千载名。居然作南屏，翠影临重城。伊昔贤太守，乐此烟云轻。凭高结华构，显敞资神明。后来宅此地，决讼休群氓。仰止镇静姿，仁心繇是闳。东州七万井，利病随时平。百姓望太守，云间引双旌。政成宴宾从，笾豆陈前楹。上下此相乐，于焉歌太宁。眄想仲蔚隐，聿怀安石清。荒湛焉用戒，终想愧峥嵘。
秦望阁
作者：沈辽
朝代：宋

秦王昔东狩，猖狂慕长生。
訾黄杳不下，空山独含情。
瞻彼万仞势，强兹千载名。
居然作南屏，翠影临重城。
伊昔贤太守，乐此烟云轻。
凭髙结华构，显敞资神明。
后来宅此地，决讼休羣氓。
仰止镇静姿，仁心繇是闳。
东州七万井，利病随时平。
百姓望太守，云间引双旌。
政成宴宾从，笾豆陈前楹。
上下此相乐，于焉歌太宁。
眄想仲蔚隐，聿怀安石清。
荒湛焉用戒，终想愧峥嵘。
稚子
作者：沈辽
朝代：宋

读书北轩下，独玩太古清。稚子请我说，糟粕顾何明。念彼硁硁人，方起浩浩情。遗兹以蹈彼，于理或易平。深愧邹鲁生，章句誓成名。记问数寸间，孰知躬所行。为人鬻所有，利如九河倾。中性或易迁，吾志将难撄。汎然美造化，庶使学躬耕。
稚子
作者：沈辽
朝代：宋

读书北轩下，独翫太古清。
稚子请我说，糟粕顾何明。
念彼硁硁人，方起浩浩情。
遗兹以蹈彼，于理或易平。
深愧邹鲁生，章句誓成名。
记问数寸间，孰知躬所行。
为人鬻所有，利如九河倾。
中性或易迁，吾志将难撄。
泛然美造化，庶使学躬耕。
竹轩
作者：沈辽
朝代：宋

古人爱修竹，潇洒临幽轩。劲节有高致，清声无俗喧。春日斗锁碎，秋风撼琅玕。谁知渭川富，千亩可悬冠。
竹轩
作者：沈辽
朝代：宋

古人爱修竹，潇洒临幽轩。
劲节有髙致，清声无俗喧。
春日斗鏁碎，秋风撼琅玕。
谁知渭川富，千亩可悬冠。
答文翁
作者：沈辽
朝代：宋
体裁：古风

陶令初寻彭泽来，相如已构临邛台。正当衔杯行乐事，惠我鸿笔何为哉。湖中多鱼近易捕，石上老蕨拳未开。夫子不肯至我室，行驾画舸遥相陪。
答林夫五颂次元韵
作者：沈辽
朝代：宋

无心难与有心期，欲说无心已自痴。会得金刚本来性，此人与我合先知。白发生来何可惊，不求杂食岂须耕。山间一榻无馀事，但看山花枯复荣。海水浩荡烟苍茫，我欲求渡无舟航。东西路迷何苦渡，楞伽山下秋风凉。世间明闇一毫端，为底忙时不肯闲。水盛草深牛不动，始知缘业有多般。阿弥陀佛一炉香，欲道知时已是狂。若得医师除我病，何烦筋力更求方。
答林夫五颂次元韵·其一
作者：沈辽
朝代：宋
体裁：七言绝句

无心难与有心期，欲说无心已自痴。会得金刚本来性，此人与我合先知。
答林夫五颂次元韵·其三
作者：沈辽
朝代：宋
体裁：七言绝句

海水浩荡烟苍茫，我欲求渡无舟航。东西路迷何苦渡，楞伽山下秋风凉。
答林夫五颂次元韵·其二
作者：沈辽
朝代：宋

白发生来何可惊，不求杂食岂须耕。山间一榻无馀事，但看山花枯复荣。
答林夫五颂次元韵·其二
作者：沈辽
朝代：宋

白髪生来何可惊，不求杂食岂须耕。
山间一榻无余事，但看山花枯復荣。
答林夫五颂次元韵·其五
作者：沈辽
朝代：宋
体裁：七言绝句

阿弥陀佛一炉香，欲道知时已是狂。若得医师除我病，何烦筋力更求方。
答林夫五颂次元韵·其四
作者：沈辽
朝代：宋
体裁：七言绝句

世间明闇一毫端，为底忙时不肯闲。水盛草深牛不动，始知缘业有多般。
答金山禅师
作者：沈辽
朝代：宋
体裁：七言绝句

远公手札远相招，陶令怀归正郁陶。遥想宴堂长夏静，坐临江水看风涛。
箫鼓曲
作者：沈辽
朝代：宋

乐不在欢合，悲不在生离。感此箫鼓曲，已堪华发衰。月明大堤路，雨暗浙江西。狼籍一杯酒，凄凉千里期。谁言天涯恨，逸韵起相思。清角竟不返，悒然心不怡。
箫鼓曲
作者：沈辽
朝代：宋

乐不在欢合，悲不在生离。
感此箫鼓曲，已堪华髪衰。
月明大堤路，雨暗浙江西。
狼籍一杯酒，凄凉千里期。
谁言天涯恨，逸韵起相思。
清角竟不返，悒然心不怡。
绿发
作者：沈辽
朝代：宋

少年爱绿发，栉沐对春时。多病久衰瘁，感事还成悲。昔人宁非我，我意顾何知。不须下照水，始识无生岐。
绿髪
作者：沈辽
朝代：宋

少年爱绿髪，栉沐对春时。
多病久衰瘁，感事还成悲。
昔人宁非我，我意顾何知。
不须下照水，始识无生岐。
翻经台
作者：沈辽
朝代：宋
体裁：七言绝句

不见康乐初翻经，崇台百尺但有名。当时妙意遥可想，木叶落尽青山横。
自怀
作者：沈辽
朝代：宋

十月北风流舶回，官曹无事人吏稀。欲沽斗酒自为乐，囊无一钱还典衣。平生懒性不预事，终老闲暇谁谓非。筋骨衰残苦畏冷，更移方榻对斜晖。
自怀
作者：沈辽
朝代：宋

十月北风流舶迴，官曹无事人吏稀。
欲沽斗酒自为乐，囊无一钱还典衣。
平生懒性不预事，终老闲暇谁谓非。
筋骨衰残苦畏冷，更移方榻对斜晖。
舟行
作者：沈辽
朝代：宋
体裁：古风

我舟莫行疾，我家日已远。行迟终不到，不到何由返。吴楚千万里，江山道回转。白头多伤感，方寸不胜乱。
花残
作者：沈辽
朝代：宋

花发花残都不知，谁将白发更题诗。山西日永无多事，闲看樵夫数局棋。
花残
作者：沈辽
朝代：宋

花发花残都不知，谁将白髪更题诗。
山西日永无多事，闲看樵夫数局棋。
花药尘外亭
作者：沈辽
朝代：宋

导师昔示化，灵墟肇开凿。山间百草花，救病皆为药。尔来三百岁，法音亦间作。为人布福时，随缘四丰乐。然师法王嗣，金锡中天落。海众蚤知归，天龙欣有托。鼎新金布地，烟云助回薄。岣嵝对岑寂，潇湘供盥濯。维摩老且病，身世两无著。行期过丈室，为我探泉壑。
花药尘外亭
作者：沈辽
朝代：宋

导师昔示化，灵墟肇开凿。
山间百草花，救病皆为药。
尔来三百岁，法音亦间作。
为人布福时，随缘四丰乐。
然师法王嗣，金锡中天落。
海众蚤知归，天龙欣有託。
鼎新金布地，烟云助回薄。
岣嵝对岑寂，潇湘供盥濯。
维摩老且病，身世两无着。
行期过丈室，为我探泉壑。
苏武归汉图一首
作者：沈辽
朝代：宋

苏武不辱汉廷节，生辞匈奴归北阙。胡服椎髻李将军，反袂悲号与武别。阴山茫茫天将雪，北风吹旗旗欲裂。金瓶酾酒具未设，胡儿解鞍沙上歇。使者左骖黄金玦，紫骝白颠推奇骨。山前牧羊原野阔，汉日正斜发未〗发。从官挥涕不敢谒，掺袪欲究胸中说。青海厄穷十九年，来时壮强今白发。同行吏士半物故，韬中节旄尽落脱。将军鸷忿不可夺，老母已诛族已灭。心知罪恶上通天，甘死胡尘同断蘖。功名逆顺虽不类，胡汉死生从此决。夙昔遗芳在图史，追想山川一骚屑。巧工寓意在恍惚，墨妙笔精世称绝。唯有千秋不断情，至今亭亭陇头月。
苏武归汉图一首
作者：沈辽
朝代：宋
体裁：古风

苏武不辱汉廷节，生辞匈奴归北阙。胡服椎髻李将军，反袂悲号与武别。阴山茫茫天将雪，北风吹旗旗欲裂。金瓶酾酒具未设，胡儿解鞍沙上歇。使者左骖黄金玦，紫骝白颠推奇骨。山前牧羊原野阔，汉日正斜发未发。从官挥涕不敢谒，掺袪欲究胸中说。青海厄穷十九年，来时壮强今白发。同行吏士半物故，韬中节旄尽落脱。将军鸷忿不可夺，老母已诛族已灭。心知罪恶上通天，甘死胡尘同断蘖。功名逆顺虽不类，胡汉死生从此决。夙昔遗芳在图史，追想山川一骚屑。巧工寓意在恍惚，墨妙笔精世称绝。唯有千秋不断情，至今亭亭陇头月。
苏武归汉图一首
作者：沈辽
朝代：宋

苏武不辱汉廷节，生辞匈奴归北阙。
胡服椎髻李将军，反袂悲号与武别。
阴山茫茫天将雪，北风吹旗旗欲裂。
金瓶酾酒具未设，胡儿解鞍沙上歇。
使者左骖黄金玦，紫骝白颠推奇骨。
山前牧羊原野阔，汉日正斜发未发。
从官挥涕不敢谒，掺袪欲究胸中说。
青海厄穷十九年，来时壮强今白髪。
同行吏士半物故，韬中节旄尽落脱。
将军鸷忿不可夺，老母已诛族已灭。
心知罪恶上通天，甘死胡尘同断枿。
功名逆顺虽不类，胡汉死生从此决。
夙昔遗芳在图史，追想山川一骚屑。
巧工寓意在恍惚，墨妙笔精世称绝。
唯有千秋不断情，至今亭亭陇头月。
行田舍
作者：沈辽
朝代：宋
体裁：七言绝句

轻烟微雨满金塘，天气清明看下秧。筋骨已衰难自力，田家次第赐壶浆。
西上
作者：沈辽
朝代：宋

一年为客厌西东，白发生来百事慵。道路莫惊行李薄，初无盛意学终童。
西上
作者：沈辽
朝代：宋

一年为客厌西东，白髪生来百事慵。
道路莫惊行李薄，初无盛意学终童。
西斋
作者：沈辽
朝代：宋
体裁：七言绝句

东斋清旷西斋静，上下往来唯一径。幸有方床不得眠，行休已有陶潜兴。
西津
作者：沈辽
朝代：宋
体裁：七言绝句

山后山前到已频，更寻残雪过西津。愚溪愁客今何在，应有猿猱解笑人。
西禅新阁
作者：沈辽
朝代：宋

秋浦千万山，苍烟媚高木。流髟落浦中，泓澄一川渌。江南佳丽地，六代多遗躅。不见石城人，空馀琼树曲。长围山势壮，不驻如车毂。道人敞重阁，却倚山阳麓。西江泻轩外，雪浪高如屋。未若秋浦佳，平铺绀文縠。水中白石烂，汎汎如孤鹜。天外九蕖蓉，突兀摇苍玉。太白一杯酒，杜郎满头菊。千载忽已空，白骨埋荒谷。齐山皓发客，逍遥老松竹。拿舟试一眺，时方秋气肃。飘萧得胜意，远迩穷幽瞩。行当乘月来，置榻山头宿。
西禅新阁
作者：沈辽
朝代：宋

秋浦千万山，苍烟媚髙木。
流髟落浦中，泓澄一川渌。
江南佳丽地，六代多遗躅。
不见石城人，空余琼树曲。
长围山势壮，不驻如车毂。
道人敞重阁，却倚山阳麓。
西江泻轩外，雪浪髙如屋。
未若秋浦佳，平铺绀文縠。
水中白石烂，泛泛如孤鹜。
天外九蕖蓉，突兀揺苍玉。
太白一杯酒，杜郎满头菊。
千载忽已空，白骨埋荒谷。
齐山皓髪客，逍遥老松竹。
拏舟试一眺，时方秋气肃。
飘萧得胜意，远迩穷幽瞩。
行当乘月来，置榻山头宿。
西舍
作者：沈辽
朝代：宋

壮志已谢不复寻，无赖老境行见侵。已知筋力不自任，况复华发如霜林。少年裁诗喜言老，谁知老大都无心。闲学维摩坐禅定，户外唧唧鸣幽禽。
西舍
作者：沈辽
朝代：宋

壮志已谢不復寻，无赖老境行见侵。
已知筋力不自任，况復华髪如霜林。
少年裁诗喜言老，谁知老大都无心。
闲学维摩坐禅定，户外唧唧鸣幽禽。
西阁秋杪感怀
作者：沈辽
朝代：宋
体裁：七言律诗

秋入孤城万木凋，荒山野水出林梢。澧中夷落无烽火，湖上风云有斗蛟。经岁杜门人不识，终身谢事世何嘲。故庐寂寂乌峰下，谁为迎霜葺草茅。
观大水望朝阳岩
作者：沈辽
朝代：宋

前日岩间欲结庐，下眺江水百步余。
春水溅溅出乳窦，青山白石半洿涂。
不到津头已三月，谁知江水涨天墟。
遥望横流不敢济，岩口已有人罾鱼。
观大水望朝阳岩
作者：沈辽
朝代：宋

前日岩间欲结庐，下眺江水百步馀。春水溅溅出乳窦，青山白石半洿涂。不到津头已三月，谁知江水涨天墟。遥望横流不敢济，岩口已有人罾鱼。
观蕉叶二首
作者：沈辽
朝代：宋

春阴薄薄压轻寒，朱槛无聊愁梦残。唯有庭蕉会人意，芳心欲展复微攒。忆昔红蕉狼籍时，玉人携手泪沾衣。今日芳心为谁展，天边怊怅未成归。
观蕉叶二首·其一
作者：沈辽
朝代：宋

春阴薄薄压轻寒，朱槛无聊愁梦残。唯有庭蕉会人意，芳心欲展复微攒。
观蕉叶二首·其一
作者：沈辽
朝代：宋

春阴薄薄压轻寒，朱槛无聊愁梦残。
唯有庭蕉会人意，芳心欲展復微攒。
观蕉叶二首·其二
作者：沈辽
朝代：宋
体裁：七言绝句

忆昔红蕉狼籍时，玉人携手泪沾衣。今日芳心为谁展，天边怊怅未成归。
观金沙花有感
作者：沈辽
朝代：宋

夭艳迎人意欲迷，不言正是怨深时。愁肠百端不堪续，惆怅年年开向谁。
观金沙花有感
作者：沈辽
朝代：宋

夭艷迎人意欲迷，不言正是怨深时。
愁肠百端不堪续，惆怅年年开向谁。
讽仕
作者：沈辽
朝代：宋

仁治贵不杀，为吏滋顽蔽。孰谓才不才，跂跂在高位。诏策暴过恶，行建元侯旆。冗散坐奸赃，还来咨善地。世无三年黜，焉得终身废。遂使贪猾人，昂昂罔知畏。政治明赏罚，于法不假易。吁嗟韩冯翊，胡为子孙戒。圣人不出世，斯民忧倒县。仁心欲援手，宁以身为先。仲尼贵用我，孟子推诸天。二圣有特立，何尝持后前。后来乃昧已，惘惘为利牵。纷挐窃古语，不顾内所愆。信如一丘貉，孰有然不然。苟伸刀割用，于世已为贤。鼎鼐杂锜釜，谁知重烹煎。然提地史录，不如观长川。
讽仕·其一
作者：沈辽
朝代：宋

仁治贵不杀，为吏滋顽蔽。孰谓才不才，跂跂在高位。诏策暴过恶，行建元侯旆。冗散坐奸赃，还来咨善地。世无三年黜，焉得终身废。遂使贪猾人，昂昂罔知畏。政治明赏罚，于法不假易。吁嗟韩冯翊，胡为子孙戒。
讽仕·其一
作者：沈辽
朝代：宋

仁治贵不杀，为吏滋顽蔽。
孰谓才不才，跂跂在髙位。
诏策暴过恶，行建元侯旆。
冗散坐姦赃，还来咨善地。
世无三年黜，焉得终身废。
遂使贪猾人，昂昂罔知畏。
政治明赏罚，于法不假易。
吁嗟韩冯翊，胡为子孙戒。
讽仕·其二
作者：沈辽
朝代：宋

圣人不出世，斯民忧倒县。仁心欲援手，宁以身为先。仲尼贵用我，孟子推诸天。二圣有特立，何尝持后前。后来乃昧已，惘惘为利牵。纷挐窃古语，不顾内所愆。信如一丘貉，孰有然不然。苟伸刀割用，于世已为贤。鼎鼐杂锜釜，谁知重烹煎。然提地史录，不如观长川。
讽仕·其二
作者：沈辽
朝代：宋

圣人不出世，斯民忧倒县。
仁心欲援手，宁以身为先。
仲尼贵用我，孟子推诸天。
二圣有特立，何尝持后前。
后来乃昧已，惘惘为利牵。
纷挐窃古语，不顾内所愆。
信如一丘貉，孰有然不然。
苟伸刀割用，于世已为贤。
鼎鼐杂锜釡，谁知重烹煎。
然提地史録，不如观长川。
诒隐者二首
作者：沈辽
朝代：宋

汝勿轻王侯，王侯非汝曹。地势有轻重，太山与鸿毛。鼓腹一欢笑，不知钟鼓豪。我乐彼不预，山林且陶陶。访我维摩室，不值香积饭。开囊出黄粟，为汝林中爨。软语少稽留，青蔬亦易办。勿言方外趣，我汝真如幻。
诒隐者二首·其一
作者：沈辽
朝代：宋
体裁：古风

汝勿轻王侯，王侯非汝曹。地势有轻重，太山与鸿毛。鼓腹一欢笑，不知钟鼓豪。我乐彼不预，山林且陶陶。
诒隐者二首·其二
作者：沈辽
朝代：宋

访我维摩室，不值香积飰。
开囊出黄粟，为汝林中爨。
软语少稽留，青蔬亦易办。
勿言方外趣，我汝真如幻。
诒隐者二首·其二
作者：沈辽
朝代：宋

访我维摩室，不值香积饭。开囊出黄粟，为汝林中爨。软语少稽留，青蔬亦易办。勿言方外趣，我汝真如幻。
读书
作者：沈辽
朝代：宋

病骨愔愔百不如，不应投老更看书。
古今得丧今方辨，且向斜阳弄蠧鱼。
读书
作者：沈辽
朝代：宋

病骨愔愔百不如，不应投老更看书。古今得丧今方辨，且向斜阳弄蠹鱼。
读书
作者：沈辽
朝代：宋

读书十车老已忘，人生得意须少壮。白发渐多筋力衰，谁为流年更惆怅。自寄蛮夷朋旧稀，更将黄卷卧斜晖。古来枉直何足道，昨日皦皦今还非。
读书
作者：沈辽
朝代：宋

读书十车老已忘，人生得意须少壮。
白髪渐多筋力衰，谁为流年更惆怅。
自寄蛮夷朋旧稀，更将黄卷卧斜晖。
古来枉直何足道，昨日皦皦今还非。
读郦生传
作者：沈辽
朝代：宋

秦人被涂炭，郦生自清狂。暴吏不得加，高怀信旁洋。山东赤龙长，兴啸取功名。冯轼下全齐，其身先就烹。古人不轻死，何尝贵其生。顾已有所造，二途皆一征。有谁怜是翁，欲以身徇荣。未卒杯酒乐，苍茫祸来婴。所怀奄不救，焉如监门清。乃知谬厝置，视世已皆轻。死者良可叹，世俗方营营。至仁吾所师，但欲穷山耕。
读郦生传
作者：沈辽
朝代：宋

秦人被涂炭，郦生自清狂。
暴吏不得加，髙怀信旁洋。
山东赤龙长，兴啸取功名。
冯轼下全齐，其身先就烹。
古人不轻死，何尝贵其生。
顾已有所造，二途皆一征。
有谁怜是翁，欲以身狥荣。
未卒杯酒乐，苍茫祸来婴。
所怀奄不救，焉如监门清。
乃知谬厝置，视世已皆轻。
死者良可叹，世俗方营营。
至仁吾所师，但欲穷山耕。
谢履道天麻
作者：沈辽
朝代：宋

仙客饵赤箭，其根乃天麻。延年不复老，飞身混烟霞。文升蚤得道，山下多灵芽。世士所购求，金玉如泥沙。吾昔负羸疾，衰龄畏风邪。筋骨困连卷，跳偏竟何嗟。履道知我欲，囊封寄山家。呼奴为煮食，惜已鬓毛华。
谢履道天麻
作者：沈辽
朝代：宋

仙客饵赤箭，其根乃天麻。
延年不復老，飞身混烟霞。
文升蚤得道，山下多灵芽。
世士所购求，金玉如泥沙。
吾昔负羸疾，衰龄畏风邪。
筋骨困连卷，跳偏竟何嗟。
履道知我欲，囊封寄山家。
呼奴为煮食，惜已鬓毛华。
谢蔚宗木棉
作者：沈辽
朝代：宋

峤南地熟气如烟，木华蒙茸散为绵。使君作紬远相寄，表似夷锦红欲燃。病士榻上残青毡，山中苦寒多破穿。使君相赠何可言，困来不妨伸脚眠。
谢蔚宗木棉
作者：沈辽
朝代：宋

峤南地熟气如烟，木华蒙茸散为绵。
使君作紬远相寄，表似夷锦红欲燃。
病士榻上残青氊，山中苦寒多破穿。
使君相赠何可言，困来不妨伸脚眠。
赠别子瞻
作者：沈辽
朝代：宋

平生雅游眉阳客，五年不见须已白。借田东坡在江北，芟夷蓬蒿自种麦。相逢不尽一樽酒，故态那复论欢戚。手抱阿武劝馀沥，维摩老夫失定力。老夫寂寂出三湘，更欲卜居池水阳。薄田止须数十亩，田上更树麻与桑。老来正苦迫生事，清明虽近犹可秧。罢亚若可博乾麨，以无易有遥相望。我舟即行不可驻，欲卜后会诚茫茫。他时有信若可寄，不用辛苦为诗章。
赠别子瞻
作者：沈辽
朝代：宋

平生雅游眉阳客，五年不见鬚已白。
借田东坡在江北，芟夷蓬蒿自种麦。
相逢不尽一樽酒，故态那復论欢戚。
手抱阿武劝余沥，维摩老夫失定力。
老夫寂寂出三湘，更欲卜居池水阳。
薄田止须数十亩，田上更树麻与桑。
老来正苦迫生事，清明虽近犹可秧。
罢亚若可博干麨，以无易有遥相望。
我舟即行不可驻，欲卜后会诚茫茫。
他时有信若可寄，不用辛苦为诗章。
赠大中镇国长老
作者：沈辽
朝代：宋

昔从东南来，税驾依金地。迎风步峻阁，始眺澧阳市。苍茫烟雾下，一水萦如袂。夷落杂连峰，精庐遥相峙。宅土信羁客，杜门忽弥岁。风云一萧散，身世两无累。怀归怅有感，史迁念留滞。引脰企昔游，野马埋苍翠。何时篮舆去，复将老师值。请扫岩下石，为述空王偈。
赠大中镇国长老
作者：沈辽
朝代：宋

昔从东南来，税驾依金地。
迎风步峻阁，始眺澧阳市。
苍茫烟雾下，一水萦如袂。
夷落杂连峰，精庐遥相峙。
宅土信羁客，杜门忽弥岁。
风云一萧散，身世两无累。
怀归怅有感，史迁念留滞。
引脰企昔游，野马埋苍翠。
何时篮舆去，復将老师值。
请扫岩下石，为述空王偈。
赠夹山长老兼示石门蹇大博
作者：沈辽
朝代：宋
体裁：古风

古佛不灭法，处处唯青山。如来大道场，多出荆湘间。吾闻夜山胜，欲往倦跻攀。一接老师语，已如陟孱颜。秋风孤猿啸，绝壑古松殷。夜半天乐清，龙象稽首还。为我告卓令，法乐元非艰。欲令沉痾愈，邂逅医至闲。
赠广祐上人
作者：沈辽
朝代：宋
体裁：五言律诗

不入四明路，侵寻已十年。葛藤论往事，蝉蜕想苍烟。松下数株石，岩前千丈泉。何为不肯往，芒屩更参禅。
赠张明之
作者：沈辽
朝代：宋
体裁：五言律诗

文雅张夫子，飘然东岭居。不随人毁誉，独与道盈虚。欢笑一棋局，湛沈万卷书。三年流窜客，相见止如初。
赠有道者
作者：沈辽
朝代：宋

昔吾知养生，始自皇人经。其说乃浩博，隐奥通神灵。锦囊固申行，梦寐嗟沉冥。十年不一开，未甘遂遗形。矫矫高平生，真诀炳丹青。要妙不在多，一言如发硎。使人久滞念，霍如病已醒。岂徒固衰朽，且将延百龄。我虽欲亟试，未能广娉婷。明年走浚上，要当宅重扃。信如君所说，誓将鄙心铭。为报不易言，高山柏亭亭。
赠有道者
作者：沈辽
朝代：宋

昔吾知养生，始自皇人经。
其说乃浩博，隐奥通神灵。
锦囊固申行，梦寐嗟沉冥。
十年不一开，未甘遂遗形。
矫矫髙平生，真诀炳丹青。
要妙不在多，一言如发硎。
使人久滞念，霍如病已醒。
岂徒固衰朽，且将延百龄。
我虽欲亟试，未能广娉婷。
明年走浚上，要当宅重扃。
信如君所说，誓将鄙心铭。
为报不易言，髙山柏亭亭。
赠桃源大师还剡
作者：沈辽
朝代：宋

金庭昔相会，我发才胜冠。长啸望海峤，志怀九霄丹。道人方少壮，谈笑升仙坛。一别支一载，流年剧飞翰。韦布早相误，多病甘衰残。道人自怡悦，形神愈坚完。访我吴山阳，相顾生惊叹。使我负愧耻，终身谢仙官。犹欣被闇黮，得与世路宽。若逢羡门老，为余假青鸾。
赠桃源大师还剡
作者：沈辽
朝代：宋

金庭昔相会，我髪才胜冠。
长啸望海峤，志怀九霄丹。
道人方少壮，谈笑昇仙坛。
一别支一载，流年剧飞翰。
韦布早相误，多病甘衰残。
道人自怡悦，形神愈坚完。
访我吴山阳，相顾生惊叹。
使我负愧耻，终身谢仙官。
犹欣被闇黮，得与世路寛。
若逢羡门老，为余假青鸾。
赠清道
作者：沈辽
朝代：宋

少年好书老弥笃，牙签锦囊数百轴。江左墨妙世不瞩，有唐诸公粗可录。诸公草法无可称，中叶始有张颠名。张颠下笔有神会，其妙不似点画成。后来沙门有藏真，措意潇洒尤更精。当时二子最名盛，至今学者皆伏膺。本朝苏公名弟兄，汝南蒲阳亦有声。比来诸公已老死，其馀卑俗类可憎。我昔乘兴游都城，列子示我新素屏。始知无择得此道，长沙道人今复生。归来穷巷掩柴荆，惠然相访得忘形。赠我数行岂无意，势如九河注沧溟。中间龙蜃降没升，欢伏不暇独可惊。自欲何能谢言情，欲赠金玉还愧轻。慇勤之揖喜不胜，使我驱雾老眼明。
赠清道
作者：沈辽
朝代：宋

少年好书老弥笃，牙籖锦囊数百轴。
江左墨妙世不瞩，有唐诸公粗可录。
诸公草法无可称，中叶始有张颠名。
张颠下笔有神会，其妙不似点画成。
后来沙门有藏真，措意潇洒尤更精。
当时二子最名盛，至今学者皆伏膺。
本朝苏公名弟兄，汝南蒲阳亦有声。
比来诸公已老死，其余卑俗类可憎。
我昔乘兴游都城，列子示我新素屏。
始知无择得此道，长沙道人今復生。
归来穷巷掩柴荆，惠然相访得忘形。
赠我数行岂无意，势如九河注沧溟。
中间龙蜃降没升，欢伏不暇独可惊。
自欲何能谢言情，欲赠金玉还愧轻。
慇懃之揖喜不胜，使我驱雾老眼明。
赠王伯虎
作者：沈辽
朝代：宋
体裁：古风

盛暑剧焚燎，深林称幽栖。衰残不胜事，遂得休天倪。重关人响绝，悯默与时违。慨念百年乐，誓将老锄犁。吾子造府戟，勤拳苦攀跻。乃欲强访我，清言相与稽。君方事轩冕，我乃乐山溪。所向适殊途，安得问軏輗。要我有所赋，将报锦与绨。病思何足云，有愧测海蠡。
赠磻翁龙尾砚
作者：沈辽
朝代：宋

龙尾山盘八十里，龙尾有潭下无底。
秋月亭亭潭气黑，其中有石色如墨。
山川秀气散不为，风云顽不为砂砾。
融结至宝有物主，水上经营无处所，经年始获不敢贾。
我昔游江南，有客遗我夸龙子。
吾知龙能变化，是或不可制。
追琢为巨砚，大笔挥离骚。
中圆体天形，外方作地象。
精光熠熠角生浪，熟视乃有绀罗文。
莹润无与比，玩爱何可论。
我今樗散无所事，特赠华阳鸿笔丽藻人。
吾闻蜀都多学士，寘诸文府为战具。
君如穷经遂绝笔，请典大轴传后嗣。
赠磻翁龙尾砚
作者：沈辽
朝代：宋

龙尾山盘八十里，龙尾有潭下无底。秋月亭亭潭气黑，其中有石色如墨。山川秀气散不为，风云顽不为砂砾。融结至宝有物主，水上经营无处所，经年始获不敢贾。我昔游江南，有客遗我誇龙子。吾知龙能变化，是或不可制。追琢为巨砚，大笔挥离骚。中圆体天形，外方作地象。精光熠熠角生浪，熟视乃有绀罗文。瑩润无与比，玩爱何可论。我今樗散无所事，特赠华阳鸿笔丽藻人。吾闻蜀都多学士，寘诸文府为战具。君如穷经遂绝笔，请典大轴传后嗣。
赠磻翁龙尾砚
作者：沈辽
朝代：宋
体裁：古风

龙尾山盘八十里，龙尾有潭下无底。秋月亭亭潭气黑，其中有石色如墨。山川秀气散不为，风云顽不为砂砾。融结至宝有物主，水上经营无处所，经年始获不敢贾。我昔游江南，有客遗我誇龙子。吾知龙能变化，是或不可制。追琢为巨砚，大笔挥离骚。中圆体天形，外方作地象。精光熠熠角生浪，熟视乃有绀罗文。莹润无与比，玩爱何可论。我今樗散无所事，特赠华阳鸿笔丽藻人。吾闻蜀都多学士，寘诸文府为战具。君如穷经遂绝笔，请典大轴传后嗣。
赠觉师
作者：沈辽
朝代：宋
体裁：七言律诗

我昔乘兴游荆溪，数访道人溪水西。道人飘然舍我去，有如白云谢污泥。我来云间亦未久，惠然相顾携枯藜。时人莫将老相识，解空第一须菩提。
赠送卢总赴调
作者：沈辽
朝代：宋

山东卢翁旧儒者，少年久客都城下。
先朝数因春官荐，投袂攀鞍学弓马。
大黄六钧猿臂挽，武库官箭长分靶。
横门较艺在第一，武士贾勇来相迓。
天子临观虎豹羣，弓满不苦何由化。
固知穷达不在我，乞得参军何足咤。
晚除一尉来荆域，白髪婆娑谁復识。
部中夷落寄戎政，上下六年无盗贼。
使者垂庥太守惜，地薄器寒无势力。
平生介直耻自媒，一纸荐书终不得。
中间安南大将出，尝愿奋身借一戟。
翻蒙羽檄督军粮，灵渠首运三千石。
小官繇使当自効，解衣操舟上滩碛。
同行嘲笑何自苦，殊胜陶公闲运甓。
功劳涓埃何足道，甫得临湘升斗食。
髙堂老母终天年，屏居古寺甘穷寂。
从来畏慎不干人，粝食布衣残喘息。
春秋祀事亦粗给，妻子不为饥寒逼。
三年终丧壮心在，矍铄安能忌吏役。
古剑不折终不埋，老马岂甘长伏枥。
却持手板谒公府，斗擞青衫尘土迹。
我知卢公意可怜，世人□家轻相测。
何如市井轻薄儿，朝来指白暮为黑。